
DE PLUTARCHEA QUAE VULGO FERTUR HOMERI VITA 
PORPHYRIO VINDICANDA. 


Es kann nur die Unaechtheit, niemals aber die Aechtheis 
einer Schrift überzeugend erwiesen werden. 
Boeckh. Philolaos p. 4. 


Q... carminum Homericorum editioni principi praefixae sunt dissertationes Graecae, 
earum quae secundum locum *) obtinet in fronte gerit: IIAOYTAPXOY EIX TON 
BION TOY OMHPOY, eaque uno pertexta typorum tenore nec ullo lacunae signo 
intermissa viginti novem folia formae üt constat maximae complectitur. Ex Floren- 
tina transiit deinceps in alias editiones quum Homericas tum Plutarcheas. Mox 
vero animadverterunt homines docti, Henricus Stephanus primum: et maxime Jonsius*), 
id quod oculorum sane obiter lustrantem obtutum, haud facile cuiusquam litterati 
intelligentiam fugere poterat, non unum esse et simplicem hunc a Demetrio suppe- 
ditatum librum, sed duplicem e duabusque conglutinatum scriptionibus, admodum 
diversis, quippe quarum prior, praeter futiles ea quasdam et ineptas de Homero poeta 
fabellas brevemque "'roicorum enarrationem nihil fere praestans, ne duo quidem ab 
initio folia expleat, altera vero, quae istam inde a verbis: Ὅμηρον τὸν ποιητὴν χρόνῳ 
υὲν τῶν πλείστων, δυνάμει ὃὲ πάντων πρῶτον γενόμενον εἰκότως ἀναγινώσχομεν πρῶτον χτλ. 
excipit, admodum copiosa sit et erudita, diligenter disposita nec sine ingenii acumine 
in Homericae poeseos laudem elaborata dissertatio, cuius ,jlectionem etiamnunc 
plurimum ad utiliter legendum Homerum prodesse posse* expertus certe nec sper- 
nendus in hac parte auctor esto Jo. Augustus Ernesti, cuiusque scriptorem, quicunque 
tandem est, a Thoma Galeo haud prorsus immerito praedicari ;,elegantem, ingenio- 
sum, floridum , optimumque Homeri interpretem et encomiasten, item antiquum et 
minime negligendum ?*)*, id vel sobrius lector idemque non morosus censor haud ae- 
gre nostra quidem opinione concesserit. In sola vero hac longiore Plutarchea quae 
vulgo fertur Homeri vita, pusilla ista omnino missa, nostra in sequentibus versabitur 


1) Primum occupat ille Pseudo-Herodotus, tertium Dionis Chrysostomi oratio (LIIL.) περὶ ἱθμήρου. 
9) Vid, Fabric, B. Gr. vol. I, p. 321sq. Harl. 3) Cf. Galei praef. in Opusc. mythol. etc.; Jo. Aug. 

disputatio. Reciso quippe isto quod sive Demetrius sive (quae probabilior coniectura 
est) quis alius ante eum perquam inepte libello huic praeglutinavit inhonesto capite, 
rescindi simul, certe moveri etiam honestae alioquin originis, Plutarcheae inquam, 
notam ac fidem, id quum re extrinsecus spectata sponte planum videatur et conse- 
quens, tum nemo doctus re vel obiter tentata in dubium vocare ausus fuerit. Quinimo 
inter litteratos constat, librum in manibus teneri, cuius et de awctore et de ti- 
tulo, quum praeter Florentinam editionem nullum factitandae artis criticae subsi- 
dium iunotuerit^), incerta sint et incomperta ad hunc usque diem omnia. ldeoque 
quum felici quodam casu ante hos decem fere annos obtigerit, ut studiorum in qui 
bus tum versabamur curriculo ad istam lacunam probabili et (sicut opinamur) certa 
iam ratione explendam perduceremur, operae pretium duximus oblata hac scribendi 
opportunitate inventum illud cum doctorum, si qui forte fuerint haec curaturi, iudicio 


communicare. 


9. Quoniam vero et paulo remotior in universum iacet haec materia a 
communi antiquitatis studiorum campo, et in tali argumentandi processu res ipsa 
poscere videtur, ne quid in via quasi immunitum incaute relinquatur, ab ipso huius 
libri ambitu ex auctoris mente quantum licuerit fidissime delineando haud inepte 
exordiemur. Homerus igitur, ait auctor, si non tempore at virtute ac praestantia 
omnium princeps est, ideoque merito primus nobis legendus, utilissimus ille quum ad 
linguam formandam tum ad augendum intellectum  multarumque rerum parandam 
cognitionem *). Et hanc quidem poetae virtutem ac praestantiam demonstraturus 
auctor animum ad scribendum appulit. Commemoratis igitur brevissime variis eru- 
ditorum de Homeri patria et aetate sententiis, itemque carminis utriusque argumento 
et consilio paucissimis indicato rem aggreditur. Quum vero quam in principio col. 
locavit de Homericae poescos utilitate ac virtute sententiam, ei nihil magis officere 
videatur, quam tot in poetae carminibus praeter egregia facinora et inhonestarum 
turpiumque actionum et monstruosarum incredibiliumque rerum narrationes, huic 
offensioni iam in vestibulo auctor occurendum censuit. Poetae quippe esse imitari 
humanas actiones, quae nisi e mixtura quasi quadam bonorum et malorum consistere 
nequeant*): incredibilibus vero et fabulosis istis narrationibus non id spectasse 


Ernesti ed. Hom. vol, V, praef. p. XIII. 4) Singulas post Chalcondylae princ. (Florent. 1488. f.) 
enumerare editiones nec huius loci est nec operae pretium. Recepit illam vitam etiam Tho. Galeus in 
Opusc. mythol. etc. (Amst. 1688.8.) p. 283sqq. Capitum numeros primus quod sciam induxit Jos. Bar- 
nes.; hic illie emendarunt Jo. Aug. Ernesti ed. Hom, vol. V, p. 151 sqq. et D. Wyttenb. Plut. Moral. 
T. V. P. II, p. 1057 sqq. 5) En ipsum: Ὅμηρον τὸν ποιητὴν χρόνῳ μὲν τῶν πλείστων. δυνάμει 
δὲ πάντων πρῶτον γενόμενον εἰκότως ἀναγινώσχομεν πρῶτον. ὠφελούμενοι τὰ μέγιστα εἴς τε τὴν φωνὴν καὶ 
τὴν διάνοιαν καὶ τὴν τῶν πραγμάτων πολυπειρίαν. λέγωμεν δὲ περὶ τῆς τούτου ποιήσεως κτλ. 6) Cap. 
V: quocum conf. cap. ultimum (CCXVIIL.), ubi eandem in sententiam verbis paululum mutatis oratio 

poetam, auditoribus nt imponeret eosque velut fascinaret, sed ut excitaret potius eos 
et ad verum exquirendum redderet propensiores. deoque ubi quid monstruosum 
protulisse et praeter morem adauxisse poeta deprehendatur, iam ab ipso etiam rei 
probabilitatem in sequentibus fere innui *). Omnino enim si quis vel in miras illas 
fabulosasque narrationes non obiter et quasi aliud agendo, sed accurate dataque 
opera inquirere voluerit, mox appariturum esse poetam omnis rationalis 
scientiae et artis bene compotem, eumque, qui multiplices ansas et quasi 
semina quum rerum omnigenarum tum verborum posteris suppeditaverit; idque non 
poetis solum, verum pedestris etiam orationis scriptoribus, et historicis et philosophis. 
Quod ne tanquam temere fudisse videatur auctor, Lustremus enim, inquit, primum 
dictionis Homericae mirabilem varietatem, deinde rerum quas tractando complexus 
est abundantiam *). "Tali igitur modo universa commentandi materia in binas partes 
divisa, priore libri parte auctor dictionis Homericae ubertatem ?*), posteriore 
vero multiplicem et admirabilem poetae eruditionem ac sapientiam*'?) diligen- 
ter scrutando persequitur, utrobique nimirum unum illud spectans consilium, Homerum 
ut poesi sua in cunctis praetorem quasi et antesignanum posterorum scriptorum evin- 
ceret. Àc prior quidem ista libri pars pro rei natura succinctior. Etenim prae- 
missis paucis quibusdam de metro heroico primum agit de Homerico usu dialecto- 
rum !!), tum de artificiosi sermonis proprietatibus sive de tropis et figuris !*), 
denique de tribus illis quae rhetores constituerunt dicendi generibus, praeter quae 
apud Homerum etiam quartum quoddam, quod floridum appellat, deprehendatur * ?). 
Sequitur aZ£era dissertationis pars longe amplior, quae quicquid reliquum est libri 
praeter epilogum complectitur '*)  Diligentissima vero ab auctore instituta et in 
commentandi progressu observata subdivisio. Omnis quippe humanus sermo quuin 


secundum auctorem aut in historia versetur aut in contemplatione aut in re civili, 
a triplici quoque hac parte poetae sapientiam examinandam sibi sumit!*), Et pri- 
mum quidem quod attinet ad 42s£or£am, versari hanc in narratione rerum aut quae 


reflectitur. 7) Scilicet hoc sibi volunt verba illa primo aspectu obscura c. Vl: δοχεῖ τινα παρὰ τὸ 
εἰκὸς εἰρηκέναι. καὶ γὰρ (lal τοι) ἀεὶ τὸ πιϑανὸν ἕπεται. ἐν ᾧ τὸ παράδοξον καὶ ἐπῃρμένον πρόχειται : quae 
apprime illustrantur sch. B in A, 53. 54, ubi enodata quaestione de monstruosis illis in Sarpedonis 
morte a Jove demíssis guttis sanguineis addilur: καὶ τοῦτο υυϑῶδες δοχοῦν οὐχ ἀποφεύγει τὸ πιϑανόν. 
8) Cap. VI: πλὴν xol ἐν τοῖς μυϑώδεσι τούτοις λόγοις εἴ τις μὴ παρέργως, ἀλλ᾽ ἀχριβῶς ἕκαστα τῶν εἰρη- 
μένων ἐπιλέγοιτο, φανεῖται πάσης λογικῆς ἐπιστήμης καὶ τέχνης ἐντὸς γενόμενος. καὶ 
πολλὰς ἀφορμὰς καὶ οἱονεὶ σπέρματα καὶ λόγων καὶ πράξεων παντοδαπῶν τοῖς μετ᾽ αὐτὸν παρεχόμενος, 
χαὶ οὐ τοῖς ποιηταῖς μόνον, ἀλλὰ καὶ τοῖς πεζῶν λόγων συνϑέταις, ἱστορικῶν τε καὶ ϑεωρηματιχῶν " ἴδωμεν 
γὰρ πρότερον τὴν τῆς λέξεως αὐτοῦ πολυφωνίαν., ἔπειτα xai τὴν ἐν τῇ πραγματείᾳ πολυμ ἅ- 
ϑειαν. 9) Cap. VII-LXXII, 10) Cap. LXXIV—CCXVH. — 11) Cop. VIII—XIV. 12) Cap. XV— 
LXXI. 13) Cap. LXXII sq. 14) Cap. LXXIV— CCXVII. 15) Cap.LXXIV: ἐπεὶ δὲ παντὸς τοῦ 
ἀσκουμένου παρ᾽ ἀνϑρώποις λόγου ὁ μέν τις ἐστὶν ἱστορικός, [ὃ δὲ ϑεωρητικχὸς.} ὃ δὲ πολιτιχός, 
φέρε ϑεασώμεϑα. εἰ καὶ τούτων εἰσὶν αἱ ἀρχαὶ παρ᾽ αὐτῷ. Verba ὁ δὲ ϑεωρητιχός textui inserenda esse 

fuerunt aut quae sunt: cuiusvis vero narrationis argumentum proficisci a persona, 
causa, loco, tempore, instrumento, actione, affectu, modo, nec ultra basce octo 
quasi categorias historici munus progredi '*). Exemplis igitur demonstrat, quam 
scienter Homerus in harum unoquoque genere posteris praeiverit. Narrare autem 
eum copiose plerumque et diligenter rebus adaptato sermonis genere, interdum suc- 
cincte; itemque nunc simpliciter et tanquam nude, nunc per similitudinum imagines, 
in quibus summa ac multiplex poetae sit ars conspicua'"). Deinde ad coztem- 
plativam poetae vim transgreditur. Versatur autem haec eum circa locum, in 
quo qui philosophiae, tripartitae illi, nomen dederunt, studio suo elaborarunt. Atqui 
si istis quoque omnibus Homerum agnoverimus semina sparsisse, nonne summa (ait 
auctor) dignum admiratione nostra iudicabimus? Qui quidem quod aenigmatis qui- 
busdam ac fabulosis narrationibus sententiam suam quasi occultavit, non est cul- 
pandus. Nam partim hoc ex ipsa poeticae artis natura repetendnm, partim e 
priscorum hominum consuetudine. Voluit autem eo more quum cupidos discendi 
suaviter quasi excitare, ut verum eo propensius et anquirerent et indagarent, tum 
ignavos vero simul arcere, ne tamen spernerent, quorum non percepissent intellectum! ). 
"alia igitur auctor praefatus longiore ium et eruditissima disputatione (quam prin- 
cipalem haud immerito totius libri partem dixeris) Homeri admirabilem in philoso- 
phando et aeumen et ubertatem evincere studet. Profectus igitur a physicis pri- 
mum agit de rerum universitatis origine et principiis, de elementorum ordine et 
natura, de mundo, de sole ceterisque coeli sideribus, de motibus terrae solisque 
defectionibus, de ventis ac pluvialibus **). Cosmologia, in qua frequenter allegoriis 
utitur, absoluta transit auctor ad theologiam; explicat Homeri sententiam de diis 
summoque omnium deorum principe, de providentia, de fato*^). Sequuntur ethica; 
ut enim in divinis, ita non minus in humanis poeta posterorum dux et magister. 
Docent hoc placita de animae immortalitate, viribus, affectibus; de bonis ac beati- 


quum iam pronomen τις posl μέν innuat tum dilucide ostendit c. XClsq. coll, c. CLXI. 16) Ibi- 
dem: ὁ μὲν δὴ ἱστορικός ἐστιν ὁ τῶν γεγονότων πραγμάτων ἔχων διήγησιν" πάσης δὲ διηγήσεως 
ἀφορμαὶ γίνονται πρόσωπον. αἰτία. τόπος, χρόνος, ὄργανον. πρᾶξις, πάϑος. τρόπος. καὶ οὐδὲν τούτων 
ἔξω ἐν ἱστορίᾳ περιέχει οὐδεμία διήγησις κτλ, 17) Cap, LXXV — XC. 18) Cap. XCII: ὃ δὲ 
ϑεωρητικχὸς λόγος ἐστὶν ὁ περιέχων τὰ χαλούμενα ϑεωρήματα, ἅπερ ἐστὶ γνῶσις τῆς ἀληϑείας. γινο- 
μένη μετὰ τέχνης" ἀφ᾽ ὧν ἐστι τὴν φύσιν τῶν ὄντων, ϑείων τε καὶ ἀνϑρωπίνων πραγμάτων. κατανοεῖν, 
xai τὰς περὶ τὸ ἦϑος ἀρετὰς xal κακίας διαιρεῖν, καὶ T τινι τέχνῃ λογικῇ μετέρχεσϑαι τὴν ἀλήϑειαν προςήχει 
μανϑάνειν. ταῦτα δὲ μετεχειρίσαντο οἱ ἐν φιλοσοφίᾳ διατρίψαντες " ἧς ἔτι (Ll ἐστι) μέρη τό φυσιχόν καὶ 
ἠθικὸν καὶ διαλεχτικόν. ἐν δὴ πᾶσι τούτοις τὰς ἀρχὰς καὶ τὰ σπέρματα ἐνδιδόντα Ὅμηρον εἰ χαταμάϑοιμεν. 
πῶς οὐχ ἂν εἴη πρὸ πάντων ϑαυμάζεσθϑαι ἄξιος ; εἰ δὲ δι᾿ αἰνιγμάτων καὶ νυϑιχῶν λόγων τινῶν ἐμφαίνεται 
τὰ νοήματα, οὐ χρὴ παράδοξον ἡγεῖσϑαι. τοῦτο γὰρ αἴτιον ποιητικῆς (Ll τούτου γὰρ αἴτιον ποιητιχὴ) καὶ 
τῶν ἀρχαίων ἦϑος, ὅπως οἱ μὲν φιλομαϑοῦντες. μετά τινος εὐμουσίας ψυχαγωγούμενοι. ῥᾷον ζητῶσί τε 
χαὶ εὑρίσχωσι τὴν ἀλήϑειαν, οἱ δὲ ἀμαϑεῖς μὴ καταφρονῶσι τούτων ὧν οὐ δύνανται συνιέναι. καὶ γάρ 
ἐστί πως τὸ μὲν δι᾿ ὑπονοίας σημαινόμενον ἀγαστόν. τὸ δὲ φανερῶς λεγόμενον εὐτελές. 19) Cap. 
XCIII — CXI. 20) Cap. CXII — CXXI. 

tudine, de virtute*').  Universae autem huic disputationi quum cognatus sit locus 
de arithmetica et de musica, deinceps huius etiam utriusque cunabula e poetae 
carminibus eruit**). Neque vero summi solum illi philosophorum principes ex Ho- 
mero duxerunt placitorum suorum origines, sed minorum etiam seetarum conditores, 
ut Democritus, Epicurus, Aristippus*?). Itemque hoc Homericae sapientiae docu- 
mentum, quod et multa sapientum apophthegmata longe: prior elocutus est, et ver- 
sibus suis saepissime fundamenta iecit praeclare effatorum, quibus opera subsequen- 
tium auctorum, ut Pythagorae, Archilochi, tragicorum, Demosthenis, "lheocriti, 
Arati distincta sunt**), Postremo restat considerare qualem in p ἐξ ἐ ἐς ἐς Homerus 
sese exbhibuerit. Spectat huc primum oratoria ars: quae quidem si est vis pro- 
babiliter dicendi, quis in ea palmam poetae eripuerit? Quanta enim, ut summa 
quaedam summatim persequamur, poetae ars conspicua statim in oeconomia utrius- 
que carminis? quanta in usu prooemiorum? quanta praesertim in orationibus, quas 
personarum unicuique a se introductarum aptissimas ac perquam congruentes tribuit ? 
Nec tacuit, artem esse rhetoricam, nec ignoravit eius genera, ut accusatorium et 
apologeticum ; neque characterismum oratorum neglexit; nec desideratur apud eum 
et antitheseos notio et illa quam Graeci dicunt anacephalaeosis **). Politici loci 
porro est legum peritia; quarum si minus vocem, at vim certe et naturam Homerus 
optime demonstravit. Primus igitur accurate omnia exposuit ac distinxit quae 
spectant ad adornandam civitatem; primus circumscripsit tria illa rerumpublicarum 
genera cum sua uniuscuiusque parecbasi; quumque omne iustum in eo cernatur, ut 
tribuatur suum cuique, primus item poeta omnia ista a deorum inde cultu paren- 
tumque honoribus usque ad mortuorum sacra optime edocuit**). Idem quanta mili- 


taris quoque rei peritia fuerit, ea quam tacticam nonnulli vocant, id ipsa poesis, 
proeliis bellicisque artibus referta, affatim commonstrat*"). Nec omittendum deni- 
que, quod cuivis hominum aetati egregia ad imitandum exempla ob oculos poeta 
collocavit?*). Politicis istis perlustratis ad medicinam auctor se convertit, eius- 
que diligenter eircumscripto disciplinarum ambitu, harum etiam uniuscuiusque vestigia 
iam in Homericis praeformata curiose aperit*?). &Adiectis dein pauculis de divina- 


21) Cap. CXXII— CXLIV; quibus subiungit: οὕτω μὲν οὖν πρῶτος Ὅμηρος ἔν τε ἠϑιχοῖς xai φυσιχοῖς 
φιλοσοφεῖ, 22) Cap. CXLV — CXLVIII. 33) Cap. CL. 94) Cap. CLI — CLX. 
95) Cap. CLXI — CLXXIV. 96) Cap. CLXXV —CXCI. 27) Cap. CXCII— CXCVIII. 29) Cap. 
CXCIX; quibus subiungit: τοιαῦτα μὲν τῶν πολιτικῶν λόγων xal πράξεών ἐστι παρ᾽ ᾿θμήρῳ τὰ λήμματα. 
99) Cap. CC — CCXI; quae sic exorditur: ϑεασώμεϑα δὲ xal περὶ τῶν ἰατρικῶν, εἰ xal τούτων μὴ εἶχεν 
ἀπείρως “Ὅμηρος. — ἔστι μὲν τῆς ἰατριχῆς ϑεωρητιχὸν μέν, τὸ διὰ τῶν χαϑολιχῶν λόγων καὶ διὰ 
μεϑόδου ἐπάγον ἐπὶ τὴν τῶν κατὰ μέρος γνῶσιν, τούτου δὲ αὖ μέρη τὸ μὲν σημειωτζιχόν, τὸ δὲ at. 
τιολογιχόν' πρακτικὸν δέ, τὸ διὰ τῆς ἐνεργείας αὐτῆς βαδίζον, τούτου δὲ μέρη τὸ μὲν διαιτητι- 
χόν, τὸ δὲ χειρουργικόν. τὸ δὲ φαρμαχευτιχόν. πῶς οὖν ἑκάστῳ τούτων Ὅμηρος ἐπιβέβλη- 

tione?^) iamiam quaerit: quaenam rationalis ars vel scientia adhuc adiicienda? 
Posteaquam deinde etiam tragoediae et comoediae?!) adeoque secundum illud 
Simonideum vel pingendi artis patrem ac magistrum Homerum luculento exemplo 
comprobavit ?*) , subiuncto tandem haud ineleganter adornato epilogo, quo oratio 
illuc unde exorsa erat, in Homericae scilicet praestantiae laudem revertitur, dispu- 
tationi suae finem imponendum censet ἡ). 


3. Emenso vero vel per succinctum hunc conspectum libelli nostri ambitu, 
ecquid iam erit quod lucrati simus inde quum ad consilium quod in scribendo auctor 
sit secutus perspiciendum, tum ad auctorem ipsum quisquis fuit paulo propius 
agnoscendum? Ac primum quidem quod ad consilium libri attinet, nonne eandem bic 
quoque deprehendimus vanitatem, quam Seneca castigat, ubi in eos invehitur ,,qui 
modo Stoicum Homerum faciunt, virtutem solam probantem et voluptates refugien- 
tem et ab honesto ne immortalitatis quidem pretio recedentem ;. modo Epicureum, 
laudantem statum quietae civitatis et inter convivia cantusque vitam exigentis ; 
modo Peripateticum, bonorum tria genera inducentem; modo Academicum, incerta 


εν; XtÀ. 30) Cap. CCXII. 31) Cap. CCXIlIsq. Quibus addit eliam epigramma: c, CCXV. 
32) Cap. CCXVI sq. 33) Cap. CCXVIIL: ἐνταῦϑα καιρὸς χαταπαύειν τὸν λόγον. ὃν ὡσπερεὶ στέφανον 
ix λειμῶνος πολυανϑοῦς αὶ ποιχίλου πλέξαντες ταῖς Μούσαις ἀνατίϑεμεν κτλ. Fortasse haud importunus 
fuerim lectori, ubi perspicuitalis causa eliam hanc libri dispositionem adiunxerim : 
προοίμιον [c. L— VI.] 
λέξεως πολυφωνία [c. VII —LXXII.] 
περὶ διαλέχτων [c. VIII sqq.] 
περὶ τρόπων καὶ σχημάτων [c. XV sqq.] 
περὶ πλασμάτων [6. LXXII sqq.] 
πραγμάτων πολυπειρία [c. LXXIV — CCXVII.] 
λόγος ἱστοριχός [c. LXXIV — XCL] 
λόγος ϑεωρητιχός [c. XCH — CLX.] 
φυσιχὰ xai ἠϑιχά [6. XCIII — CXLIV.] 
περὶ τοῦ παντὸς wal τῶν στοιχείων [6. XCIII sqq.] 
περὶ ϑεῶν καὶ προνοίας [c. CXM sqq.] 
περὶ ψυχῆς δυνάμεων xai παϑῶν [c. CXXII sqq.] 
περὶ ἀγαϑῶν καὶ εὐδαιμονίας [c. CXXXVI sqq.] 
περὶ ἀριϑμητιχῆς καὶ μουσιχῆς [c. CXLV sqq.] 
περὶ ἀποφϑεγμάτων καὶ γνωμῶν [c. CLI sqq.] 
λόγος πολιτικός [c. CLXI — CCXVH.] 
περὶ ῥητορικῆς [e. CLXIsqq.] 
περὶ πολιτιχῆς [c. CLXXV sqq.] 
περὶ ταχτιχῆς [c. CXCII sqq.] 
περὶ ἰατρικῆς [c. CCsqq.] 
περὶ μαντιχῆς |e. CXII] 
περὶ τραγῳδίας καὶ χωμῳδίας [c. CCXIII sqq.] 
περὶ ζωγραφίας [c. CCXVIsq.] 
ἐπίλογος [c. CCXVIII.] 

omnia dicentem?* De quibus iure suo is addit: ,,Apparet nihil horum esse in illo, 
cüi omnia insunt: ista enim inter se dissident **). “ Aberrant quidem, ut apparet, 
prorsus a scriptoris mente, eiusmodi molimen ei qui obtruserint. Nam etsi Acade- 
micis exceptis ipsi illi philosophi, quorum Seneca meminit, ac praesertim Stoici et 
Peripatetici eorumque placita haud semel in libro nostro ad partes vocentur, tantum 
tamen abest, Homerum auctor ipsum ut vel omnino uni alieui, vel nunc huic nunc 
vero illi philosophorum sectae ascribat et quasi astrictum velit contendere, tantum 
etiam abest, ut certum quoddam phbilosophandi genus, illud nimirum, nulli magistro 
mancipatum, quod auctor forsan ipse probarit, Homeri auctoritate et exemplo com- 
mendandum sibi sumpserit *5), tantum inquam abest, tale quid ut huius libri auctor 
animo intenderit, ut Homericae sapientiae — nam ad hanc commonstrandam 
aperte cuncta spectant — inde potius evincere studeat principatum, quod ex Home- 
rica poesi non modo philosophi, iique vel diversarum ac dissidentium inter se secta- 
rum conditores, suorum placitorum duxerint origines, sed quod in reliquorum etiam 
quum poetarum tum scriptorum libris nihil fere magni et egregii occurrat, cuius 
semina ac veluti vestigia haud iam apud Homerum sparsa ac praeformata liceat 
detegere. Auctorem vero libri si quis non tantum e succincta ista adumbra- 
tione, sed ex attenta diligentique lectione ipsa aeque iudicandum susceperit, is nostra 
quidem opinione haud negarit, offerri hominem non modo in grammaticis, rhetoricis, 
philosophicis, aliarumque liberalium artium studiis diu multumque versatum, eun- 
demque Homericae poeseos insigni et amore et admiratione incensum, sed qui in- 
genii etiam et sagacitatis haud vulgaris, elegantiaeque laude minime sit indignus; 
ita ut vel in istis partibus, ubi allegoricas rationes, eas plerasque per se quidem a 
poetae mente haud dubie alienas, Homeri versibus applicavit, nisi quis forte -omnia 
istiusmodi veterum studia, per Stoicos praesertim recentioresque Platonicos exercita, 
fastidioso supercilio ridenda et explodenda potius, quam suis e fontibus repetenda 
suaque, non aliena nostrique aevi norma metienda ac ponderanda censuerit, — ut 
vel in istis inquam partibus aequus iudex minime fatuum et insulsum auctorem de- 
prehenderit. '"l'alis vero hic scriptor, qualem iam nobis quilibet gnarus facile con- 
cesserit, quis tamen fuerit, quod eius litteratum quasi nomen, quodve mortalis vitae 


34) Senecae ep. LXXXVIII, 4sq. Cui add. Cic. de N. D. I, tSextr. 35) Cf. Bernhardy H. L. Gr. 
T. lI, p. 116: — und zwar nicht in der Weise der sogenannten Plutarchischen Vita Homeri, wo die 
Thatsachen des eklektischen, namentlich durch Stoicismus gefürbten Philosophirens durchweg aus Homeri- 
schen Stellen bestátigt. und gleichsam in ihre. Wiege zurückgeleitet werden etc.: in quibus nec quae de 
Stoicismo dicta sunt rem acu tetigerint; Platonem enim et Peripateticos longe certe gravioris fuisse 
momenti in hunc auctorem quam Stoicorum dogmata, id quidem haud adeo difficile videatur evictu. 
Cuiusmodi quaestio quamvis non singularibus quibusdam locis conficiatur, iuvat tamen e. gr. hos 
enotare: cap. CV extr. de substantia solis, CXIV de deo incorporali, CXX de fato, CXXVIIIsq. de ani- 
mae natura ac partibus [cf. Heracl. allegg. Hom. p. 38 Schow.], CXXXV coll. c. CLXXXIX de μετριοπα- 

tempus, earum quidem quaestionnm solvendarum vel curioso rimatori nullum auctor 
praebeat indicium. ldeoque etsi vel universa libri nostri indole, perspicua ea quum 
e tractatione grammaticarum, rhetoricarum, musicarum, politicarum quae in eo 
motae sunt quaestionum, tum maxime ex philosophaudi ratione, quam auctor in 
altera dissertationis parte sequitur, nulli quippe nobilium illarum sectarum auctoritati 
sese is addicens, sed cuncta arbitrio delibans ac. ponderans, — hac inquam libri 
nostri indole etsi quivis litterarum Graecarum decursum vel mediocriter edoctus et 
sponte et invitus ad priora a Christo nato saecula perducatur: sunt tamen praeter 
eam notam reliqua cuncta divinationi commissa **). 


4. Doctorum vero hominum qui seu libello nostro, ei me quidem iudice haud 


vilissimis sequioris Graecitatis monumentis annumerando, aliquid singularis curae 
impertiverit, seu ipsum eius auctorem data opera sibi sumpserit anquirendum et in- 
dagandum, usque adhuc praeter 'Thomam Galeum, opusculorum mythologicorum edi- 


torem, nemo est exortus ?"): Wyttenbachio enim non concessum erat hanc quaestio- 
nem, sieut constituerat, in Animadversionibus excutere?*). At Galeo quidem res 
haud admodum feliciter cessit. "l'ametsi enim ille recte Plutarcheam, si quidem 
tanti erat, impugnavit originem?*), tamen per suam quam de Diony sio Halicar- 
nassensi, scriptionis huius patre, sibi finxit opinionem, longius etiam a vero 
aberravit. Quis enim quaeso Dionysii studiis eiusque et sentiendi et dicendi ratione 
vel primis imbutus labris fuerit quin iam statim in universum et quod dicunt a 
priori istud inventum abhorreat, praesertim ubi eam huius libri partem recordetur, 
qua de physica et ethica poetae doctrina est expositum? Αἴ argumenta etiain ipsa 
a Galeo in hanc coniecturam prolata iufimna sunt, ut par est, ac prorsus nihili. 


παϑεία. CXXXVIIsqq. de bonis. 36) Nam quod Aldus Manutius pater quaedam opusculi nostri 
capita (VIII—XIV) excudi quondam iusserat lemmate: ἐκ τῶν Εὐσταϑίου περὶ τῶν παρ᾽ Ὅμήρῳ διαλέχτων. 
is quidem lusus nec scrupulosissimi curiositatem moretur. Ceterum quae apud alios huius libri 
vestigia detegere usque adhuc potui, admodum rara sunt. Cf. sch. E in Od. e. 272, ubi c. CVI. et in 
Od. e, 236, ubi c. CIX et CX. a verbis τὴν δὲ τάξιν αὐτῶν usque ad finem αὐτολεξεὶ descripta sunt: 
praeterea c. CXXIV. nulla paene mutatione redit ap. Stobaeum eclogg. physs. 1, 42, 10 (T. I, p. 748 54.) 
37) Scilicet Gatakeri vel Langbaenii alucinationes haud facile memoratu dignas iudicaris: v. Fabric. B. 
Gr. vol. 1, p. 322. 38) Cf. Plut. Moral. T. V. P. ll, p. 1057sq. Sententiam suam breviter sic 
consummavit. ut libri titulo in indice (T. 1. P. 1, p. CLXXIL) subscriberet: ,Incerti auctoris; de quo 
unum est certum, eum non esse Plutarchum.*' 39) Ut reliqua Galei anti- Plutarchea argumenta 
non invicta dicas, feliciter certe propter materiae similitudinem in comparationem traxit Plutarchi 
liberum de audiendis poetis, nec temere sane dixit: ,jin toto illo de audiendis poetis libro nihil habet 
Plutarchus huic nostre simile aut in dictionibus aut in sententiis." Profecto si quis forte nondum sibi 
persuaserit, una cum equina isla cervice iam virgineum etiam caput, dico cum brevi isto opusculo 
etiam inscriptionem Πλουτάρχου εἰς τὸν βίον τοῦ 'Üp pov recidendam esse, is vel cum uno genuini 
Plutarchi loco, ubi de Veneris ac Martis incestu loquitur (de audiend. poet. c. IV: — μύϑων " οὺς ταῖς 
πάλαι μὲν ὑπονοίαις. ἀλληγορίαις δὲ νῦν λεγομέναις παραβιαζόμενοι xal διαστρέφοντες ἔνιοι 
κτλ.) conferat nostri libelli capp. ΟἹ sq. et XCVI, ubi vituperationi illi quasi insultatum videbit. 


- 

Sunt autem ea (ut quod narrat ,de charactere dictionis plane gemino in hoc bio- 
grapho et Halicarnasseo iam nasutioribus relinquam) fere baec. Primum non 
,2lium ait se scire praeter Dionysium, cui ille locus in hoe scriptore rectius con- 
gruat, ubi remittat nos ad suam τεχνολογίαν 43): nam Dionysium scripsisse τέχνας 
ῥητοριχάς, et quidem in iis de tropis et 'schematibus syntheseos tractasse.'* At 
vero nec ad suam nos auctor usquam τεχνολογίαν remittit (nam aperte falso Galeus 
illum locum vertit); et ut remiserit, quasi vero per totam antiquitatem nemo praeter 
Dionysium libros rhetoricos conscripserit! Sed addit Galeus alterum. Quinctilia- 
num nempe ubique Dionysium in scribendo premere; multa ex Dionysio in suum 
horreum comportasse; tacere tamen plerumque unde sumpserit. [d ipsum fecisse 
quum hanc (Dionysiauam scilicet) Homeri vitam legeret. Factum autem id esse non 
tantum in singularibus quibusdam, quinimo totum illum. pulcherrimum Quinctiliani 
de Homero locum *') ex hoc scriptore delibatum esse, suppresso Dionysii nomine. 
»ÜObservo tamen, addit, Quinctilianum interposuisse Arati nomen, quo furtum suum 
melius tegeret.* Ac talia quidem vel de Quinctiliano scribere non erubuit sua sa- 
gacitate inductus vir, in quo iudicii acumen alioquin non desideras. Non dicam 
autem, quod unicuivis paulo diligentius scrutanti vel speciosae istae verborum 
συνεμπτώσεις a Galeo detectae mox fallaces apparebunt; nec equidem negarim, vel 
praeter illa troporum et figurarum exempla offerri apud Quinctilianum haud pauca 
alia de Homericis effata etiam magis concinentia cum nostro libro, quam ista Ga- 
leana: at boc dico, omnia tamen ea eiusmodi esse, qualia ab Alexandrino inde aevo 
iam per totam fere antiquitatem sparsa erant, ut in tali quidem argumentatione, 
qualis nobis est iniuncta, nec hilum inde coégeris. Eadem observatione etiam ea 
infringuntur, quae reliqua sua collatione nostri scriptoris cum Dionysio Galeus con- 
quisivit argumenta, velut quod sumpsit a denominandis tribus illis dicendi generibus, 
ab usurpatis utrinque Thucydidis, Lysiae et Demosthenis exemplis: quippe quibus 
cunctis ne hoc quidem quisquam evicerit, quod in fine argumentationis suae Galeus 
ponit ,alius ille a Dionysio Halicarnassensi si sit huius vitae parens, constare eum 
a Dionysio haec omnia transsumpsisse.* Ad antiquitatem vero nostri libri colli- 
gendam praeter Quinctiliani istud si diis placet furtum iam provocat Galeus etiam 
ad illun Senecae locum, quem supra attulimus, indeque (nam ad nostrum librum 
Senecam respicere pro explorato babet) censet confici ,,ante Senecam floruisse huius 


40) Est is c. XV: ἐπεὶ δὲ ὁ ἐγκατάσχευος λόγος φιλεῖ τὴν τοῦ συνήϑους ἐξαλλαγήν, ὑφ᾽ ἧς ἐναργέστερος ἢ 
σεμνότερος ἣ πάντα τερπνότερος γίνεται. καὶ ἡ μὲν τῶν λέξεων ἐκτροπὴ καλεῖται τρόπος. ἡ δὲ τῆς συνϑέ- 
σεως σχῆμα. καὶ ἔστι τὰ εἴδη τούτων ἐν τῇ τεχ νολογίᾳ ἀναγεγραμμένα. ϑεασώμεϑα τί τούτων θμήρῳ 
παραλέλειπται xtÀ.: in quibus verba ἐν τῇ τεχνολογίᾳ nihil aliud sibi velle nisi universe s» libris 
de rhetorica sive ab artium scriptoribus, id iam ante me Ernesti et perspexit et annotavit 
(p. 199). 41) Institt. or, X, 1. 

vitae compilatorem.* Denique vero omitto iam, inquit, Porphyrium apud Stobaeum, 
ubi agit de Circe eiusque explicat allegoriam, hunc exscripsisse; est enim Porphy- 
rius, quod vix admonere opus sit, scriptor temporum Seneca et Quinctiliano multo 
inferiorum. Omitto etiam Heraclitum de allegoriis Homericis, qui hinc largiter et 
ὅλω τῷ ϑυλάχῳ mutuatus est; nam eius aetas incerta est . . .* Atqui equidem 
omine nollem: suo omittendi studio tantopere exsultasset vir eruditissimus. Nam 
quum profecto cuncta sua reliqua argumentatione nimium intelligendo effecisset, ut 
nihil intelligeret, iam tandem rei scopo appropinquans fallacis speciei gaudio ab- 
reptus improspere resiluit. Ut enim reliquis istis omnibus vir doctus aperte mera 
sibi finxit commenta *?), ita in his absque dubio verissima quaedam observavit vesti- 
zia, quibus si pro sagacitate sua uti maluisset, ad verum detegendum propius poterat 
adduci. Nimirum ut alea tandem nobis iacta sit, pro certo affirmamus, non lectum 
modo esse nostrum hune libellum quum a Porphyrio tum ab illo Pseudo - Heraclito, 
allegoriarum auctore, sed — conscriptum; et ea quidem id ratione, ut utrumvis tu 
erueris, parentis tamen honore defraudaris neutrum. Porphyrium nempe et perso- 
natum illun Heraclitum unum eundemque esse, id iam haud coniectura tantum licet 
asseverare: ab eodem vero hunc etiam de quo quaeritur libellum esse profectum, 
id ipsum est quod probaturi in hunc campum descendimus*?). Cuius tamen proba- 
tionis fila quum interdum vel interioribus Porphyrianarum rerum rationibus annectenda 
sint, illarum brevi certe adumbratione nec hoc loco licet supersedere. 


5. Porphyrium igitur, philosophum ex Plotini schola longe celeberrimum, 
eundemque nobilissimum inter litteratos saeculi tertii homines evangelicae doctrinae 
adversarium, norunt omues. Cuius de vita et ingenio etsi praeter Eunapianam me- 
diocritatem a veterum nemine data opera sit nobis traditum, licet tamen haud inex- 
ploratum ferre iudicium, quum non modo rerum suarum Porphyrius ipse saepius 
fecerit mentionem, praesertim in vita Plotini, sed ex libris etiam quos composuit 
plurimos satis idonea certe pars nobis relicta sit, quae de eius studiorum ratione ac 


per totam vitam decursu testificetur. Neque vero est opus post Lucae Holstenii 


42) Nec novi praeter Josuam Barnesium (qui suo sibi Marte titulum con(inxit: Πλουτάργχου ἣ μᾶλλον 
Διονυσίου τοῦ ᾿Αλικαρνασσέως περὶ τῆς “Ὁμήρου ποιήσεως) doctorum hominum quemquam, qui Galeanae 
opinioni calculum adiecerit. Jam Jo, Hudsonus annotavit: ,Quum nemo veterum huic opinioni faveat, 
nec Dionysius ipse, qui solet crebro suorum operum mentionem facere, huius meminerit, nihil de hac 
re pronunciare audeo": v. Fabric. B. Gr. vol. 1, p. 322. , 43) Solvimus igitur nunc nomen, quod 
publice iam dedimus sub calcem quaestiunculae vernacule conscriptae de Origenis Neoplatonici libro 
ὅτι μόνος ποιητὴς ὁ βασιλεύς, insertae Ullmanni annalibus (theoll. Studd. ει. Kritt.) ἃ. 1842. In qua quum alia 
quaedam retractanda sint, tum maxime quod p. 167 inconsiderate dixi, Porphyrium illo in Timaeum 
loco (ap. Procl. p. 20 D sq.) idem fere prodidisse de Homero iudicium, quod nostrum per libellum sit 
secutus: immo apparet illic philosophiae alumnus poeseos Homericae admiratorem iam dudum ante- 

eruditam diligentiam **) nec huius loci, de istis omnibus nunc fusius disputare: suf- 
ficit pro nostra re summa quaedam summatim delibasse. Porphyrius igitur, patria 
Syrophoenix patrioque sermone illi cognominis servo, cui in oliveto aurem a Petro 
recisam Dominus sanavit *5), 'T'yro oriundus, a postremis inde Alexandri Severi tem- 
poribus vitam perduxit usque ad ultimos fere annos Diocletiani, Romaeque sicut 
traditur diem obiit. Malchi barbarum nomen in Porphyrii eleganter Graece frans- 
tulit Longini subtilitas. Admodum adolescens, nescimus qua sorte illuc delatus, 
Alexandriae audiebat de Platone et Homero disputantem Origenem, nimirum non 
Adamautium, sed illum ex Ammonii Saecae schola Platonicum, Plotini quondam et 
Herennii condiscipulum **). Alexandriae quamdiu sit versatus non consíat. Certum 
est, laud multo post transiisse Athenas. Hinc enim vicenarius fere prinum Romam 
profectus est ad visendum Plotinum, euius fama erat accitus: quod quum improspere 
cessisset, Plotino tunc quidem in Campania feriante, rediit Athenas, ibique circiter 
decennium commoratus est, usus in grammaticis praeceptore Apollonio quodam, ho- 
mine alioquin nobis ignoto 47), in rhetoricis et in philosophia Longino, celeberrimo 
illo Platonico eriticorumque principe. Cuius viri, quantum quidem de eius ingenio 
ex libro de sublimi iudicaveris**), ea potissimum videatur in Porphyrii" naturam 
fuisse vis et auctoritas, non modo ut in summa Graecae antiquitatis ac sapientiae 


exempla, in Homerum praecipue et Platonem et Aristotelem, discipuli sui studia 


converteret et quasi colligaret, sed ut eius ingenium, variae multiplicisque eruditionis 
aucupio facile distractum et quasi dispersum, veluti in unum revocaret concentum 
et ad altiora expetenda redderet incensum. "Talis certe fuit Porphyrius, quum trice- 


vertisse. 44) L. Holstenius disseríationem de vita et scriptis Porphyrii subiunxit libro quo 
Porphyrii vitam Pythagorae aliaque huius philosophi opera edid. Romae 1630.8. Dissertationem repetiit 
Jo. Alb. Fabricius B. Gr. vet. ed. L. IV. P. 1l, p. 207 sqq. 49) Jo. ev. XVIII, 10: ἣν δὲ ὄνομα 
τῷ δούλῳ Μάλχγος. 46) Hoc moneo propter Holstenium, qui Vincentii Lirinensis quodam testi- 
monio seductus memorabilem illum *locum Procli in Tim. p. 20 D. (— ὥστε. φησὶν ὁ Πορφύριος. τριῶν 
ὅλων ἡμερῶν διατελέσαι τὸν "Optyévmv βοῶντα χαὶ ἐρυϑριῶντα καὶ ἱδρῶτι πολλῷ κατεχόμενον -- δειχνύ- 
vat φιλοτιμούμενον. ὅτι πρὸς τὰς xav ἀρετὴν πράξεις ἀρχοῦσα ἡ παρ᾽ 'θμήρῳ μίμησις xA.) de Origene 
Adamantio intellexit. Anceps Origenis nomen iam ab ipsa fere Eusebii aetate usque ad nostra tem- 
pora varias in Porphyrianis rebus turbas excitavit; quibus immorari haud est nostrum. Holstenium 
tamen errasse, ipsumque etiam Vincentium, ubi de Christiano Origene tradit: ,ait namque impius ille 
Porphyrius, excitum se fama ipsius Alexandriam fere puerum perrexisse ibique eum vidisse iam senem" 
etc. diversa miscuisse, res meo quidem arbitrio certissima est. Scilicet Alexandriae Origenem Ada- 
mantium Porphyrius omnino nunquam videre, nedum praelectiones de Platone habentem audire potuit, 
quoniam hunc constat iam a. CCXXXI. p. Chr., hoc est biennio fere ante quam Porphyrius nasceretur, 
ex ecclesia Alexandrina per Demetrium episcopum fuisse eiectum, nec unquam postea in eam urbem 
rediisse. Vidit sane Porphyrius (ut ipse testatur ap. Euseb. H. E. VI. 19.) admodum adolescens Orige- 
nem Adamantium, iamiam seniorem: verum patet, non Alexandriae, sed vel Caesareae vel Tyri, ipsa 
Porphyrii patria, id esse factum. 47) Cf. Q. H. XXIII. sive sch. B in T, 79:' Ἀπολλώνιος ὃ Ót- 
δάσχαλος ἡμῶν. ldem comparet in Platoneis a Longino celebratis: v. Porphyr. ap. Euseb, Pr. ev. X, 3. 
48) Videsis de sublim. sect. IX, 3. XXX, 9 sq. XLIV. 

narius fere, Longini disciplina relicta, denuo Romam sese conferret et Plotini scho- 
las intraret. Gravissimi quidem fuit ac mirandi haec rerum commutatio in Porphyrii 
indolem ac studia momenti. Qui varia multiplicique eruditione admodum instructus, 
idemque forsitan haud mediocriter elatus, qui subtilis modo et Aristotelica sobrietate 
quasi temperatus Platonicus Longini consuetudinem reliquerat, is nunc Plotinianae 
doctrinae oraculis mirum quantum abreptus, vitaeque praeteritae velut pertaesus, 
iam ardente quodam desiderio flagrabat ad summum illud Unum Bonumque cum 
praeceptore suo mystica et philosophia et vita ascendendi: ἕνωσιν tamen, illam novi 
Platonismi palmam , semel tantum et septuagenarius demum, ut ipse confitetur, est 
adeptus *?). Simul vero Plotiniani systematis splendore universam eruditionis suae 
copiam velut nova quadam luce collustratam nactus erat. lam quasi clavem accepit 
ad mundi huius visibilis miracula recludenda ; nunc demum veterum poetarum invo- 
lucra confidenter resolvit; iamiam priscorum hominum obscuras voces, iam patriarum 
religionum multiplicem et in simulacris et in ritibus conspicuam varietatem tanquam 
sub unum iudicii conspectum revocare et quasi hierophanta interpretari valuit. Qui 
subtilissimo speculandi generi cum Plotino sese obstrinxerat, idem una eademque ex 
radice evasit et ardentissimus traditarum a maioribus religionum popularium adver- 
sus irrisores vindex ac patronus, et acerrimus novae ac barbaricae institutionis, 
Christianismi scilicet, contemptor et adversarius. Intra istos fere quos modo delinea- 
vimus cancellos Porphyrii interioris vitae ac studiorum summa sese continuit, sicut 


e scriptis quae senex composuit, librum dico de vita Plotini et epistolam ad Mar- 
cellam uxorem, perspicimus, De vitae externae vicissitudinibus pauca tantum com- 
memoranda restant. Etenim postquam quinque per annos Plotinum audierat, valetu- 


dime coactus in Siciliam traiecit. Plotinum ipsum, qui biennio post in Campania 
obiit, oculis haud iterum revisit. Reliqua de commoratione eius Sicula sunt obscura 
pleraque et incerta. 1n Sicilia, Eusebio teste, doctrinam Christianam oppugnasse et 
fabulis poetarum subtilius interpretandis pravas atque superstitiosas opiniones defen- 
disse dicitur**). In Sicilia accepit ἃ Longino epistolam invitatoriam; indidemque, 
si recte memini, libellum de quinque vocibus qui fertur ad Chrysaorium misisse tra- 
ditur. Commemorat Porphyrius in libris de abstinentia etiam Carthaginiensem suam 
aliquam commorationem: sed tempora prorsus sunt incerta. Aetate gravior Romae 
Plotini scholam magno cum plausu propagasse, ibidemque supremum diem obiisse 
traditur haud improbabiliter. Si minimum ponas, ad ultimos certe Diocletiani annos 
eum pervenisse, ex libro de Plotini vita collegeris?'). Et haec quidem hactenus de 


49) De vita Plotini c. XXIll: quibus adde si placet nostram Plotinianae disciplinae adumbrationem in 
comment. supra [n. 43.] memorata p. 1460 544. 50, Euseb. H. E. VI, c. 19: v. Fabric. B. Gr. 
vol. V, p. 727. Harl. 91) Nempe libri huius c. XXIII, ipse iam meminit aetatis suae annum 

Porphyrii vita: quibus non tam memoratis, quam in memoriam revocatis ad rem 
nostram propius accedamus. 


6. Ac Longino quidem et Porphyrio aliquem locum in historia Homeri con- 
cedendum esse, id homines docti dudum agnoverunt: utriusque nomen Wolfius quas 
fecit Homericorum carminum aetates sex, earum quartae constituit limitem **). Lon- 
ginianorum quidem studiorum praeter librorum titulos a Suida enumeratos fere nihil 
relictum: contra largissima messis Porphyrianorum. Ad quam post Holstenium pri- 
mus Valckenarius curiosius attendit, parum tamen circumspecto usus iudicio, ita 
üt non modo libellum de antro nympharum et fragmenta de styge, sed etiam illas 
XXX sive XXXIl quaestiones Homericas, Romae primum editas, una cum reliquis 
Porphyrii Homericorum fragmentis ,,ex eodem in Homerum commentario, quocunque 
fuerit insignis nomine, * fluxisse sibi persuaderet*?). "Tam diversa quum rerum tum 
aetatum miscere vix duxeris Valckenarianum. Neque multo perspicaciorem sese 
praebuit in Porphyrii studiis Homericis et dignoscendis et diiudicandis quum G. H. 
Noehdenius, qui aliquanto post data opera ,,de Porphyrii scholiis in Homerum * 
commentatus est?^*), tum Heyneus, qui tamen, efsi iusto viliores habuerit me iudice 


- Porphyrii Homericas reliquias, ceteroqui et collectionem dispersarum suasit et recte 


iudicavit ,,vix esse ullam scholiorum Homericorum compilationem, in qua non Por- 
pbyriana aut diserte memorentur aut sine nomine apposita lateant**)**: id quod 
praeter ceteros usu venit in codice Marciano B, cuius scholia ,,Porphyrii esse paene 
omnia*€* hyperbola sane quadam, sed ea lenissima, recte censuit Lehrsius **). Suc. 
cincta quidem, at subtili ratione de studiis Porphyrii Homericis nuper disseruit 
G. Bernhardy 7), ut tamen non desint quae vel suppleas vel in quibus dissentias. 
Quoniam vero hac disputatione non hoc nobis sumpsimus, ipsam Porphyrii Homeri- 
corum farraginem ut in suum disponeremus ordinem, sed ut viam potius per eam 
muniremus ad iudicandum illum de quo disquirimus libellum, sufficiat nunc, missa 
interim uberiore argumentandi copia, quae quum ex separatim editis vel per scho- 


liorum corpora dispersis Porphyrianorum fragmentis et a Suida servatis titulis, tum 


ex universa huius viri vitae studiorumque contemplatione, accitis simul Longini, 
Syriani, Procli aliorumque Platonicorum libris, collizenda est, — ista inquam argu- 
mentandi copia missa nune sufficiat, paucis quibusdam quasi lineamentis Porphyrii 
Homericorum studiorum ambitum ac decursum adumbrasse. 


LXVIII, sive CCCI. p. Chr. 59) Prolegg. in Hom. p. XXII sq. 53) De codice Leidensi 
«Hectoris interitus etc. ed. Leovard. 1747. 8.) 8. XXII. Valesius de critica I, c. 18. libellum de A. Ν, 
adeo pro parte habuit Quaestionum Homericarum, huic invento festive addens: ,quod equidem miror 
a nemine adhuc observatum fuisse. 54) Commentatio de Porphyrii scholiis in Homerum. Gott. 
1799. 8, 59) Iliad. T. IIl, p. LXIV sq. 56) De Aristarchi stud. Hom. p. 225. 97) H. L. Gr. 

7. Erat autem Porphyrii litteratarum in Homerum curarum ratio, qualem 
etiamnunc ex reliquiis dignoscimus, et multiplex et pro ipsius auctoris vitae pro- 
gressu, quem paulo ante breviter delineavimus, admodum diversa. Sumpsit sibi Por- 
phyrius in Homero tractando et grammatici partes et philologi et historici; eaeque 
curae in priorem eius aetatem, Longinianam brevitatis causa dixerim, sine dubio 
cadunt: sumpsit sibi etiam philosophi, quum contemplativi tum quem dicunt practici. 
Ac grammatici quidem generis sunt illae, quae iam ab anno MDXVIII. inde 
editae feruntur XXX sive XXXII quaestiones Homericae (ζητήματα ἱθμηριχά), quas 
Porphyrius, etiamtune Apollonii grammatici discipulus, Anatolio condiscipulo in- 
scripsit, id ipse confessus operis sui consilium, exemplis ut probaret et commnonstra- 
ret, quantopere Homerus curiose nec obiter legentibus suorum ipse verborum sese 
praebeat interpretem. Universum hocce opusculum, cuius et prooemium ᾽ 5) et argu- 
menti maxima pars (nam hie illic et praecipue in fine decurtatum est) ad nos devenit, 
cuiusque in nexu hunc apparet ordinem secutus esse, ut ab Odyssea incipiens utrius- 
que deinceps carminis libros carpendo lustraret, — universum inquam hoc opuscu- 
lum versatur in Homeri dicendi ratione sobrie ac subtiliter plerumque excutienda. 
Vocavit autem ipse Porphyrius bunc libellum suarum in Homerum exercitationum 
quasi προγύμνασμα, maioris ambitus laboribus in aliud interim tempus remissis **). 


LJ 
Cui quasi promisso stetit. Secutum enim primum hasce grammaticas quaestiones 


opus, singulare an duplex nunc non decernam, philologo generi annumerandum, 
quo Longini praeceptoris aperte vestigiis insistens amplissimam instituit divulgato- 
rum eo usque et problematum Homericorum et adversus poetae artem ac sapientiam 
iniectorum serupulorum sive aporematum collectionem, nimirum adiecta simul vel 
sua vel aliorum, dum probabilis videretur, et problematum solutione et vexatorum 
locorum defensione*?). Huius operis — si quidem unum fuit, neque ut in Longini 


T. HI, p. 115sq. 5S) De quo mire argutatur Valckenarius 8. XXII, p. 144. 59) Πολλάχις μὲν 
(ait in prooemio P.) ἐν ταῖς πρὸς ἀλλήλους συνουσίαις ᾿θμηριχῶν ζητημάτων γιγνομένων, ᾿Ανατόλιε, χά- 
μοῦ δεικνύναι πειρωμένου. ὡς αὐτὸς μὲν ἑαυτὸν Ὅμηρος τὰ πολλὰ ἐξηγεῖται. ἡμεῖς δὲ dx 
τῆς παιδικῆς κατηχήσεως περινοοῦμεν (Valck. παρανοοῦμεν) μᾶλλον ἐν τοῖς πλείστοις 7, νοοῦμεν ἃ λέγει. 
ἠξίωσας ἀναγράψαι με τὰ λεχϑέντα. μηδὲ διαπεσόντα ἐᾶσαι ὑπὸ τῆς λήϑης ἀφανισϑῆναι. μὴ ὧν δὲ οἷός τε 
πρὸς τὰς σὰς δεήσεις ἀντιβλέπειν, διὰ σὲ καὶ τοὺς ἄλλους "Üpdjpou ἐραστὰς πειράσομαι τά τε ῥηϑέντα ποτὲ 
ἀνενεγχεῖν, τά τε πάλιν ὑποπεσόντα προςϑεῖναι. τὰς μὲν μείζους εἰς “θμηρον πραγματείας ὑπερτιϑέμενος εἰς 
καιρὸν σχέψεως τὸν προτήχοτα, ταὐτὶ δὲ οἷον προγύμνασμα τῶν εἰς αὐτὸν ἀγώνων κτὰ. Adde Q. XI. 
s. sch. B in Z. 201: ἀξιῶν δὲ ἐγὼ Ὅμηρον ἐξ Ὁμήρου σαφηνίζειν. αὐτὸν ἐξηγούμενον ἑαυτὸν 
ὑπεδείκνυον ποτὲ μὲν παραχειμένως. ἄλλοτε δ᾽ ἐν ἄλλοις. Quod ad indolem libri attinet vid. si quidem tanti 
e. gr. vel Q. IX. s. sch. B in N, 340: ἠξίους ἡμᾶς παρατηροῦντας τὴν ἐν πᾶσι τοῦ ποιητοῦ λεπτουργίαν 
ἐχνεύειν καὶ τὴν ἐν τοῖς ὀνόμασιν αὐτοῦ πρὸς αὑτὸν ὁμολογίαν. Ὁ. XXX. s. sch. A in X. 909: πρὸς τοὺς 
ἀδυναμίαν “Ὁμήρου κατηγοροῦντας ἐκ τοῦ πολλάκις τὰς αὐτὰς ῥήσεις ποιεῖν — ἄξιον σημειοῦσϑαι, ὅτι ποιχίλ- 
λων αὐτὸς ἑαυτὸν ἄλλως xat ἄλλως ἑρμηνεύει διὰ δύναμιν. Ceterum libellus post ed. princ. (Romae 
1518. 4.) saepius est repetitus cum Homeri editionibus, novissime cum Barnesiana; nunc scholiorum Ho- 
mericorum ope (in quae discerptus dudum transierat) multimodis sanandus et redintegrandus. 60) Cf. 

librorum catalogo apud Suidam videmus, ita in Porphyrianis quoque προβλήματα 
Ὁμήρου et ἀπορήματα ἱΟμηριχά sunt distinguenda **) — nexum et ordinem nondum 
prorsus perspexi.  Versabatur autem hic Porphyrii labor non in verbis poetae 
illustrandis, sed in rimandis enodandisque quas verbis opponunt rebus**). Cuius 
quidem Porphyrianae operae reliquiis, admodum largis, ubi adiunxeris et grammati- 
cas istas, de quibus modo diximus, et illas, de quibus paulo post dicturi sumus, theo- 
logicas Porphyrii in Homerum quaestiones sive quae usque adhuc ferebantur Heracliti 
allegorias Homericas, habebis fere fundum eius scholiorum Homericorum ordinis, 
cuius pro exemplo maxime insigni et quasi duce codex Marcianus B existimandus 
est. lam vero etiam AZs£orzca Porphyrii in Honierum studia commemoravimus. 
Quorum vestigia certe haud obscura restant. Nec forsitan alucinari videbimur, ubi 
etiam in hac parte Longini exemplum alicuius momenti fuisse coniecerimus. Legitur 
quippe in Longini librorum apud Suidam catalogo titulus: τίνα παρὰ τὰς ἱστορίας oí 
γραμματιχοὶ ὡς ἱστορικὰ ἐξηγοῦνται. — Quae quidem acutissimi critici disquisitio haud 
dubie prae ceteris poetas spectabat, ab historica quippe eos fide non nisi caute ar- 
cessendos. Nec potuisse in tali examine vel Homerum praeteriri a Longino per se 
est consentaneum, praesertim quum iam dudum ante Longini ac Porphyrii tempora 
quaestionem de historica poetae fide motam esse vel uno Strabone teste inter omnes 
constet. De qua Porphyrii quae fuerit sententia intelligi licet e iudicio eius de na- 
vium catalogo, quippe quem πᾶσαν περιέχειν ἀλήϑειαν ἔν τε χωρογραφίᾳ xal πόλεων 
ἰδιώμασιν censuit ^*). Qui tamen qualisse fuerit historicus iste ut sic dicam Porphyrii 
in Homerum labor, utrum commentarius soli catalogo superstructus, an ipsum forte 
illud a Suida commemoratum opus εἰς τὸ Θουχυδίδου προοίμιον, quo ,,0mnem Graeciae 
antiquitatem copiosius a Porphyrio pertractatam fuisse, quam "Thucydides egregio 
illo historiae suae exordio strictim percensendo delibat,** Holstenius arbitrabatur, id 
nisi ariolando non definiveris: qualiscunque fuit, satis vastum fuisse vel inde colli- 
gas, quod et epigrammata pepli Aristotelici complectebatur, et ubi de Lapithis sermo 
iniectus erat, nobilissiiorum sexaginta nominatim Porphyrius enumeravit **). Super- 


sch. B in K. 359: ἡ συναγωγὴ τῶν ζητουμένων γέγονε piv ἤδη καὶ map ἄλλοις - ἡμεῖς δὲ τὰ προ βλή- 
ματα λαμβάνοντες παρὰ τῶν ἐζητηχότων τὰς λύσεις ἐπιχρίνομεν, ἃς ἐχεῖνοι ὑπέταξαν τοῖς προβλήμασι. 
xai τινὰς μὲν τούτων ἐγχρίνομεν. τινὰς δὲ παραιτούμεϑα. τὰς δ᾽ αὐτοὶ ἐξευρίσχομεν. τὰς δὲ πειρώμεϑα 
διορϑοῦν καὶ ἐξεργάζεσϑαι, ὥσπερ τοῖς ἐντυγχάνουσιν ἔσται δῆλον χτὰ. 61) Secus quidem iudicavit 
Lehrs, de Arist. stud. Hom. p. 228: sed longum nunc exponere cur dissentiamus. 62) Nam quod 
de v. ὄσσε ap. sch. B in A, 356 legitur πρόβλημα, id non ad hoc opus referendum est, sed ad Porjhyrii 
Γραμματιχὰς ἀπορίας: v. Suid. v. Πορφύριος. 63) Eustath. in ll. B, p. 363, 33 R. Ceterum conf. 
nostri libelli c. VIII: λέξει δὲ ποικίλῃ κεχρημένος τοὺς ἀπὸ πάσης διαλέχτου τῶν ᾿Ἑλλήνων χαραχτῆρας 
ἐγχατέμιξεν, ἐξ ὧν δῆλός ἐστι πᾶσαν μὲν Ἑλλάδα ἐπελϑὼν καὶ πᾶν ἔϑνος. 64) De 
peplo Aristotelico v. Eustath. in ll B, p. 285, 19 R. De Lapithis sch. BL in A, 266: ἑξήχοντα δὲ τοὺς 
ἐπισημοτάτους αὐτῶν καταλέγει Πορφύριος. — Neque librum singularem, sed historici istius commen- 
tarii partem intelligendam existimo ap. schol, AD in lU. 930, ubi de Priami matre secundum Alcmanem 

est adhuc unus Longinianae consuetudini aperte ascribendus Porphyrii liber: sed 
hoc disquisitionis nostrae finem coronabimus. — Dicendum denique de p ἡ $70o5so- 
phicis Porphyrii in Homerum curis. Atque hic statim praeripiendum opus, ab uno 
Suida memoratum, practico illud sive paraenetico philosophandi generi probabiliter 
annumerandum, περὶ τῆς ἐξ 'Ομήρου ὠφελείας τῶν βασιλέων, cuius per decem libros 
uberius forsitan Porphyrius id persequebatur, quod quodam nostri libelli loco quasi 
per epitomen sic est pronunciatum: ἔστι δὲ παρ᾽ ppp πάσης ἡλικίας χατορϑώματα, 
ὑφ᾽ ὧν ὁστιςοῦν ἐπαρϑείη" 6 μὲν ἀχμάζων ὑπὸ τοῦ ᾿Αχιλλέως καὶ Αἴαντος xal Διομήδους, 
ὃ δὲ νεώτερος ὑπὸ τοῦ ᾿Αντιλόχου xal Μηριόνου, ὁ δὲ μεσαιπόλιος ὑπὸ τοῦ ᾿Ιδομενέως xai 
τοῦ ᾿Οδυσσέως, 6 δὲ γέρων ὑπὸ τοῦ Νέστορος, xal πᾶς βασιλεὺς ὑπὸ τούτων ἁπαν- 
των xal τοῦ "Aqauéuvovoc*?). Quoniam vero praeter titulum operis nihil est relictum, 
nolumus in expiscando eius vel argumento vel scribendi impulsu tempus terere. 
Gravioris certe in nostram etiam quaestionem momenti sunt Porphyrii allegoricae 
sive mysticae Homeri interpretationes, quarum insignia specimina feruntur libellus 
iste de antro nympharum et fragmenta de styge a Stobaeo servata; quibus praeter 
alia forsitan scholiorum Homericorum frusta brevicula quaedam ac singularis apud 
Macrobium notatio addenda est**). Quae quidem omnia Longinianae institutionis 
auctoritati eximenda et provectioribus iam Porphyrii annis iisque temporibus attri- 
buenda esse, quibus iamiam et mysticam illam novorum Platonicorum philosophiam 
et orientalium superstitionum sapientiam haud primis labris degustaverat, nemo ne- 
garit, qui eum Porphyrianis in Homerum studiis, de quibus supra est dictum, vel 
mediocrem familiaritatem contraxerit. Videatur sane et ipse Longinus ab allegorico 
Homerum interpretandi genere non omnino certe abhorruisse*?). Verumenimvero 
etsi minime ii sumus, qui Porphyrii ingenium tanquam tabulam rasam habeamus, 
scilicet in qua nihil potuerit comparere, nisi quod magistrorum auctoritas velut in- 
sculpserit, etsi non ignoramus, vel ab Eunapio observatum esse quoddam in Por- 
phyrio studium arctiores Longinianae doctrinae cancellos egrediendi, uihilosecius 
tamen non tanta nostro quidem arbitrio erat in Porphyrio ingenii vis, is ut suopte 


et Hellanicum laudatur Πορφύριος iv τῷ περὶ τῶν παραλελειμμένων τῷ ποιητῇ ὀνομάτων. el 
in T, 314, ubi Πορφύριος ἐν τοῖς παραλελειμμένοις [en Servii nomina non nominata " ap. Lehrs. de 
Arist. p. 226 not.] φησὶν ὅτι τὸν "Exropa ᾿Απόλλωνος υἱὸν παραδίδωσιν Ἴβυκος, ᾿Αλέξανδρος. Εὐφορίων. 
Λυκόφρων. Quocum cf. sch. V in 0,333: ἐξ ᾿Αλχιμάχης τῆς Φυλάχου ἣν ὁ Αἴας, ὥς φησι Πορφύριος ἐν 
τῷ καταλόγῳ. ἀλλ᾽ οὐ συμφωνεῖ τῷ ποιηχῇ χτλ. 65) Cap. CXCIX. 66) Macrob. in 
somn. Scip. I, 3 (T. 1, p. 15 Bip.): ,,Si quis forte quaerere velit, cur porta ex ebore falsis el e cornu 
veris (somniis) sit deputata, instrueretur auctore Porphyrio, qui in commentariis suis haec in 
eundem locum dicit ab Homero sub eadem divisione [Od. c, 562sqq.] descripta: Latet, inquit, omne 
verum ; hoc tamen anima quum ab officiis corporis somno eius paululum libera est, interdum aspicit ; 
nonnunquam tendit aciem, tamen non libero et directo lumine videt, sed interiecto velamine, quod 
nexus naturae caligantis obducit.^ — E scholiis huc rettuleris BD in 0, 21(?). 67) Videsis de 
sublim. sect. IX, 7: ἀλλὰ ταῦτα φοβερὰ pév* πλὴν tl μὴ κατ᾽ ἀλληγορίαν λαμβάνοιτο, παντά- 

nisu nec ullo extrinsecus accedente velut levamine talis potuerit evadere, qualem 
ium istis in fragmentis deprehendimus. Sed quid sim multus in re aperta, quaeque 
nec verbo opinor egeret, nisi tamen vel Valckenarianus error hanc operositatem 
quodammodo excusaret. Fragmenta igitur ista quum minora tum de styge et de 
antro nympharum, abscondita eruditione et allegoricis interpretamentis redundantia, 
sunt fractae quaedam quasi tabulae ampliorum haud dubie illorum in Homerum 
commenfariorum, quorum Macrobius meminit, quibusque mysticam Homeri sapien- 
tiam, sparsim a poeta per carmina prolatam, colligendam e suisque involucris expe- 
diendam annis iam gravior sine dubio Porphyrius sibi sumpserat, insequentium Pla- 
tonicorum novorum, ut Syriani ac praesertim Procli, in* hoc studiorum genere fu- 
turus dux et quasi princeps **). 


8. Quae modo strictim percensuimus sunt ea Porphyrii studiorum Homeri- 
corum monumenta, de quibus doctos inter homines, qui haec aliquo modo curarunt, 
iam dudum constitit, Addendus vero nunc vel potius interponendus huic Porphyria- 
norum studiorum catalogo etiam alius liber, cuius, quoniam haud infimae sane est in 
nostram disquisitionem auctoritatis, aliquoties iam in praegressis mentio erat inii- 
cienda. Est is liber, qui de allegoriis Homericis patrocinio Heraclidis nescio 
cuius vulgo circumfertur, nominis Conradi Gesneri beneficio dupliciter subditicii, 
quum et manu scripti libri et Eustathius certe Heraclitum tantum agnoscant**), 
haud minore quidem etiam hunc vel in summa nobilitate soni personae ignobilitate 
laborantem. Quam quidem scholiis Venetis in lucem missis aliquatenus certe discu- 
tere licebat, dummodo docti homines manum admovere voluissent. Etenim etsi in 
hisce etiam scholiis, in quae universus fere hic libellus, quantum quidem lIliadem 
spectat, ad suos nimirum ille locos, prorsus ut in reliquis Porphyrii Homericis vide- 
mus, discerptus ac digestus ad verbum transiit, iste Pseudo-Heraclitus semel com- 
pareat'?), plerumque lemmata evanuerint, tribüs tamen excerptorum capitibus aperte 
ipsum Porphyrii nomen praefixum legitur*'). Verumtamen non ista solum est 
litterularum enneas, quae nos commovet, ut de veritate illius IIOPOYPIOY omnino 
nullus iam resideat scrupulus, sed quum ipsa huius libri indoles ac materia, reputato 
universo Porphyrii studiorum ac praesertim Homericorum «decursu, tuin maxime 
mirabilis illa necessitudo, quae hasce inter allegorias Homericas et istum de quo 
quaerimus Pseudo-Plutarcheum seu ut patebit vere Porphyrianum librum intercedit. 


πασιν ἄϑεα xal οὐ σώζοντα τὸ πρέπον xzÀ. 68) Quod praeter illum Macrobii locum ipsiusque rei 
probabilitatem me movet, talem amplioris moliminis commentarium in Homeri carmina philosophicum 
Porphyrio ut tribuam, catalogus est operum Procli; quippe quem in aliis etiam libris compluribus Por- 
phyrianorum vestigia pressisse constat: v. Fabric. B. Gr. vol. IX, p. 428 sq. 69) Quod iam 
Holstenius monuit diss. de Porph. c. VIII. Add. Fabric. B. Gr, vol. 1, p. 193 sq. 70) Sch. B in 0,21 
Ξε allegg. Hom. c. XL. 71) Sunt ea sch. A in 8, 3 — allegg, Hom. c. XXXVI; sch. B in M. 27 

Quippe non temere contendimus, utrumvis qui Porphyrio vindicarit vindicasse ambos. 
Nec verenda nobis fallacis argumentationis exprobratio. Nam quum hi bini libri 
praeter istam communionem etiam proprias suas uterque ac peculiares, easque satis 
validas nec spernendas prae se gerant Porphyrianae originis notas, cuilibet con- 
sentaneum arbitror, sine ulla fraude alterutrum in alterius fidem posse acciri. Sed 
ut nune quidem de allegoriis illis videamus, versatur universus hic liber, cuius quod 
ab ipso Porphyrio acceperit nomen ignoramus, in excutienda Homeri theologia; 
ita ut titulum περὶ τῶν παρ᾽ Ouxpo ϑεῶν, in Syriani sive Procli operum apud Sui- 
dam recensu conspicuum "*), aptissime in hoc etiam Porphyrii opusculum transferas. 
Proficiscitur vero auctor «b ista gravi iam antiquitus, a Platone praesertim et ab 
Epicuro, in Homerum ob indignas de diis fabulas coniecta impietatis criminatione: 
πάντῃ γάρ, inquit, ἠσέβησεν, εἰ μηδὲν ἠλληγόρησεν. Atqui nihilosecius communem omnium 
erga poetam venerationem isti criminationi aperte reclamare. Valeat igitur, pergit, 
indoctum istud mysticaeque sapientiae prorsus rude profanumque obtrectatorum 
vulgus: ἡμεῖς δ᾽ ol τῶν ἀβεβήλων ἐντὸς περιῤῥαντηρίων ἡγνίσμεϑα σεμνὴν ὑπὸ νόμῳ τῶν 
ποιημάτων τὴν ἀλήϑειαν ἐχνεύωμεν. Praemissa dein quadam expositione de allegorico 
dicendi genere ipso, aliis etiam veteribus poetis, velut Archilocho, Alcaeo, Anacreonti 
aperte ac frequenter usurpato, ideoque nec Homericae sapientiae abiudicando, rem 
aggreditur, omnesque deinceps Homericas de diis narrationes, secundum lliadis pri- 
mum ac post Odysseae quoque rhapsodiarum ordinem, physicis maxime ct ethicis 
allegoriis, haud sine verborum quodam strepitu ac fuco persequitur et expedit. 
Abruptus est liber in Alcinoi apologis, ut tamen praeter epilogum fortasse haud 
magnam eius partem intercidisse arbitrer. Quod confirmat hanc nostram de Porphy- 
riana harum allegoriarum origine sententiam, eam et externo scholiorum Venetorum 
testimonio et earum ipsa indole admodum fultam, est quod aliud etiamnunc manibus 
tenemus Porphyrii opusculum Homerico huic perquam simile quum per concitatum 
suum praeserfim in prooemio affectum, tum per ipsam et argumenti materiam et 
argumentandi viam ac rationem, — opusculum inquam περὶ ἀγαλμάτων, integrum fere 
id una eum prooemio suo ab Eusebio in praeparatione evangelica servatum *?). 


zz allegg. Hom. c. XXXVIII ; sch. B in E, 346 — allegg. Hom. c. XXXIX. 72) Cf. Fabric. B. Gr. 
vol. IX, p. 398. 429. 73) Euseb. Pr. ev. Ill, c. 7sqq. En libri prooemium: Φϑέγξομαι οἷς 
ϑέμις ἐστί. ϑύρας δ᾽ ἐπιϑέσϑε βέβηλοι. σοφίας ϑεολόγου νοήματα δειχνύς, οἷς καὶ τὸν ϑεὸν xal 
τοῦ ϑεοῦ τὰς δυνάμεις διὰ εἰχόνων συμφύλων αἰσϑήσει ἐμήνυσαν ἄνδρες τὰ ἀφανῆ φανεροῖς ἀποτυπώσαντες 
πλάσμασι. τοῖς χαϑάπερ ἐχ βιβλίων τῶν ἀγαλμάτων ἀναλέγειν τὰ περὶ ϑεῶν μεμαϑηχόσι γράμματα. ϑαυ- 
μαστὸν δὲ οὐδέν. ξύλα xal λίϑους ἡγεῖσϑαι τὰ ξόανα τοὺς ἀμαϑεστάτους, χαϑὰ δὴ καὶ τῶν γραμμάτων 
οἱ ἀνόητοι λίϑους μὲν ὁρῶσι τὰς στήλας, ξύλα δὲ τὰς δέλτους. ἐξυφασμένην δὲ πάπυρον τὰς βίβλους κτλ. 
Quocum conf. allegoriarum initium: Μέγας ἀπ᾿ οὐρανοῦ καὶ χαλεπὸς ἀγὼν Ὁμήρῳ καταγ- 
γέλλεται περὶ τῆς εἰς τὸ ϑεῖον ὀλιγωρίας. πάντῃ γὰρ ἠσέβησεν, εἰ μηδὲν ἠλληγόρησεν - ἱερόσυλοι δὲ μῦ- 
Vot καὶ ϑεομάχου γέμοντες ἀπονοίας δι᾿ ἀμφοτέρων τῶν σωματίων μεμύνασιν. ὥστε εἴτις ἄνευ φιλοσόφου 
ϑεωρίας. μηδενὸς αὐτοῖς ἐφεδρεύοντος ἀλληγοριχοῦ τρόπου. νομίζοι χατὰ ποιητικὴν παράδοσιν εἰρῆσϑα:, 

Etenim persequitur eo Porphyrius populares deorum cultus, eos in simulacris maxime 
conspicuos, eodem prorsus artificio, iisdemque interdum paene verbis utens ad rem 
suam illustrandam et adversus profanum vulgus obtinendam, atque in Homericis illis 
allegoriis factum videmus"*). Neque vero potuerit, meo quidem iudicio, qui vel paulo 
curiosius in Porphyrii vitae studiorumque vicissitudines considerationem intenderit, 
multum haerere, cui fere aetati utrumque librum, quum illum περὶ ἀγαλμάτων, tum 
maxime hunc allegoriarum sive de diis Homericis velit ascribere, etiamsi Eusebiani 
illius de Siculis Porphyrii studiis testimonii, cuius supra fecimus mentionem* 5), omnino 
nullam habuerit rationem. — Quippe ipsum dicendi genus, quo in hisce allegoriis 
offendimur, viam dilucide commonstrat. Sententiae enim hoc opusculo expositae 
adeo non aequabili ac velut leni flumine procedunt, sed tanto fere studio tantoque 
interdum fastus tumore quasi provolvuntur, ut a Longiniano ut sic dicam Porphyrio 
eum distinguere, qui primis iam Plotinianae institutionis igniculis fervebat **), haud 
adeo magni videatur moliminis. Ideoque quum in omnibus iis Porphyrii studiorum 
Homericorum speciminibus, quae ex Longini familiaritate repetenda sunt, etiamtum 
sobrius modo et erudite temperatus fere criticus compareat, hi allegorici conatus 
iam Plotinianae sapientiae illum produnt sectatorem, qui mox acerrimus et indefes- 
sus ruentis paganismi propugnator erat evasurus. 


9. Atque eidem Porphyrio, quem modo allegoriarum Homericarum aucto- 
rem evicisse videamur, hunc quoque de quo etiamnunc lis est Pseudo - Plutarcheum 
librum vindicare nemo dubitabit, qui ad hunc usque gradum amicum sese comitem 
nobis non denegaverit. — Adeo nimirum iamiam hic Pseudo - Plutarchus noster 
Porphyrianis quasi cancellis cireumseptus apparebit, ut nulla amplius fraudatori 


Σαλμωνεὺς àv “Ὅμηρος εἴη καὶ Τάνταλος, ἀκόλαστον γλῶσσαν ἔχων, αἰσχίστην νόσον. --- εἰ δὲ ἀμαϑεῖς τινες 
ἄνϑρωποι τὴν “θμηριχὴν ἀλληγορίαν ἀγνοοῦσιν. οὐδ᾽ εἰς τὰ μύχια τῆς ἐκείνου σοφίας καταβεβήχασιν. 
ἀλλ᾽ ἀβασάνιστος αὐτοῖς ἡ τῆς ἀληϑείας χρίσις ἔῤῥιπται. xal τὸ φιλοσόφως ῥηθὲν οὐχ εἰδότες, ὃ μυϑιχῶς 
δοχεῖ πλάσαι, προταρμόζουσιν, οὗτοι μὲν ἐῤῥέτωσαν" ἡμεῖς δ᾽ ot τῶν ἀβεβήλων ἐντὸς περιῤῥαντηρίων 
ἡγνίσμεϑα σεμνὴν ὑπὸ νόμῳ τῶν ποιημάτων τὴν ἀλήϑειαν ἰχνεύωμεν xt. Ceterum operi περὶ ἀγαλμάτων 
similis fuerit liber z. ϑείων ὀνομάτων, cuius meminit Suid. v. Πορφύριος. 74) E. gr. περὶ ἀγαλμ. ap. 
Euseb. Pr. ev.lll. c. 11, p. 113: τὴν δὲ σελήνην παρὰ τὸ σέβας ὑπολαβόντες “Ἄρτεμιν προςηγόρευσαν, otov. 
᾿Αερότεμιν χτλ. (quocum οἵ, allegg. c. LVII: «(Ἥρῃ δ᾽ ἀντέστη — ἔλρτεμις ἰοχέαιρα." οὐ δὲ τοῦτ᾽ 
ἀλόγως εἰςήγαγεν Ὅμηρος - ἀλλ᾽, ὥσπερ ἔφην. Ἥρα μέν ἐστιν ἀήρ᾽ τὴν δὲ σελήνην "Ἄρτεμιν ὀνομάζει" πᾶν 
δὲ τὸ τεμνόμενον ἀεὶ πολέμιόν ἐστι τῷ τέμνοντι xc. ubi post v. ὀνομάζει ipsum illud oiov' Αε- 
ρότεμιν inserendum videtur). lbidemque: ὅπερ δὲ ᾿Απόλλων ἐν ἡλίῳ. τοῦτο ᾿Αϑηνᾶ ἐν σελήνῃ ἔστι γὰρ 
τῆς φρονήσεως σύμβολον, ᾿Αϑρηνᾶ τις οὖ σα χτὰ. (cf. allegg. c. XIX: ἡ δὲ σὺν φρονήσει μετάνοια 
διχαίως ἐν τοῖς ποιήμασιν ᾿Αϑηνᾶ νομίζεται [7 ὀνομάζεται] * σχεδὸν γὰρ ἡ ϑεὸς οὐχ ἄλλου τινὸς ἣ συνέσεως 
ἐπώνυμός ἐστιν. ᾿Αϑρηνᾶ τις οὖσα xol πάντα τοῖς λεπτοτάτοις ὄμμασι τῶν λογισμῶν διαϑροῦσα χτλ.) 
Et sic porro. 79) Cf. p.14. (n. 50. 76) Memorabile quod de se ipse Porphyrius narrat, ex huius 
ipsius de quo dicimus temporis recordatione petitum, de vita Plotini c. XV: 'Epoo δὲ ἐν Πλατωνείοις 
ποίημα ἀναγνόντος, τὸν ἱερὸν γάμον, xal τινος διὰ τὸ μυστιχῶς πολλὰ pez. ἐνθουσιασμοῦ ézt- 
χεχρυμμένως εἰρῆσϑαι εἰπόντος, μαίνεσϑαι τὸν Πορφύριον. ἐχεῖνος (sc. Plotinus) εἰς ἐπήχοον 
ἔφη πάντων" ἔδειξας ὁμοῦ καὶ τὸν ποιητὴν xal τὸν φιλόσοφον xal τὸν ἱεροφάντην. Ceterum quaedam 

evasio sit concessa. Et primum quidem, ut statim hinc exordiamur, quod attinet ad 
istas de quibus modo disputavimus allegorias Homericas, bas cum libro nostro 
Pseudo-Plutarcheo arctissimo quodam ac prorsus inseparabili nexu obstrictas ac 
velut perplexas esse, id iam Galeus, utriusque opusculi editor, recte observavit, 
in miro tamen is iudicii errore versatus, ut Heraclitum, allegoriarum auctorem, e 
nostro libro ,jlargiter et ὅλῳ τῷ ϑυλάχῳ mutuatum esse** sibi persuaderet. Quod 
quidem erudito ac perspicaci viro sine dubio nunquam excidisset, nisi vel nimia 
quaedam incuria ac festinatio vel praeoccupata illa de Dionysio Halicarnassensi 
opinio eius sagacitati offecisset. Nimirum quamvis praeter alia quaedam, quae le- 
vioris sunt momenti, integer fere ille nostri opusculi locus, ubi de rerum universitate 
et de elementis est expositum 77), in allegoriis hisce ita redeat, ut vel prima lectione 
utrumque librum percurrenti sponte illa communio se obtrudat, tamen haec sive 
communio sive similitudo rerum non est talis, qualis, ut per proverbium loquar, in 
gallinarum fetibus ovum cum ovo comparanti sese praebet, sed qualem in unius 
eiusdemque corporis humani fabrica puerilem inter statum et adulti viri robur fere 
deprehendas; ut puerulus quidem incremento sensim in virum adolescere, haudqua- 
quam vero virile corpus ex pueruli membris compingi queat. Atqui ea quidem ratio 
inter binos hosce libros aperte obtinet. Nec enim nostri Plutarchei libri auctor, 
ubivis suo ille in tam longa ac multiplici disquisitione proprioque Marte pugnans, 
Heraclitum compilavit, nedum, quod inexplorata suspicione Galeus fudit, Heraclitus 
nostrum : quem enim quaeso tibi fingas compilatorem, qui non verborum tantum fuco 
et ambagibus hunc. quem compilasse arguitur omni modo superavit, sed qui eundem 
rerum etiam de quibus litigatur copia et abundantia longo post se reliquit intervallo? 
Et istam quidem concordem inter hosce libros quasi discrepantiam vel lippus mox 
dispiciat. Nec vero admodum difficili negotio hunc. nodum expediamus. Scilicet is 
unus auctor, quem theologicae istae quaestiones allegoriarum aucupio iamiam 
prorsus confidenter utentem ac veluti immersum ostendunt, eundem in hoc nostro 
libro non sine quadam haesitatione etiamtum prima velut fundamenta iacere vide- 
mus eius artis, qua nisus aliquanto post Homeri erga numina divina pietatem erat 
defensurus*^). Quae quidem si est vera observatio — et ad eandem diligenti ac cir- 


dictionis specimina praebebit not. 78. 77) Cap. XCIII — CXI. 78) Longum quidem est 
neque huic loco concessum, integram instituere et absolutam nostri libelli cum illis allegoriis Home- 
ricis comparationem: remittendus lector, si forte cui res cordi fuerit, ad ipsam utriusque libri lectio— 
nem, et nostri quidem Plutarchei praesertim capp. XCII — CXLIV, quiLus physica et ethica tractantur. 
Ut tamen aliquo cerle modo disceptationis nostrae probabilitas vel hic lectori eyincatur, nonnulla 
exempla seligamus. Atque illam quidem quam dixi ,,concordem discrepantiam*' vel ipsum utriusque libri 
prooemium specimine probet. Noster: “Ὅμηρον τὸν ποιητὴν χρόνῳ piv τῶν πλείστων. δυνάμει δὲ πάντων 
πρῶτον γενόμενον εἰκότως ἀναγινώσχομεν πρῶτον. Auctor allegg. p. 254. Schow.: — εὐθὺς 
γὰρ ἐκ πρώτης ἡλιχίας τὰ νήπια τῶν ἀρτιμαϑῶν παίδων διδασχαλίᾳ παρ᾽ ἐχείνῳ τιτϑεύεται. xal μονονοὺ 

cumspecta utriusque libri contemplatione quemlibet ynarum usquequaque cogi censeo — 
iam hinc sponte patet, Porphyrianam Pseudo-Plutarchei huius libri originem, eam 


ἐνεσπαργωμένοις τοῖς ἔπεσιν αὐτοῦ χαϑαπερεὶ ποτίμῳ γάλαχτι τὰς ψυχὰς ἐπάρδομεν. ἀρχομένῳ δ᾽ ἑχάστῳ 
συμπαρέστηχε -- τελείοις δ᾽ ἐναχμάζει, καὶ χόρος οὐδὲ εἷς ἄχρι γήρως, ἀλλὰ παυσάμενοι διψῶμεν αὐτοῦ 
πάλιν. xal σγεδὸν ἕν πέρας ᾿θμήρῳ παρ᾽ ἀνθρώποις ὃ xal τοῦ βίου. Sed hoc iure dixeris fortuitum ; 


pergamus ad alia: 

Noster c. XCllI sq.: ἀρξώμεϑα τοίνυν ἀπὸ τῆς τοῦ 
παντὸς ἀρχῆς καὶ γενέσεως, ἣν Θαλῆς ὁ Μιλήσιος 
εἰς τὴν τοῦ ὕδατος οὐσίαν ἀναφέρει. xai ϑεασώμεϑα 
el πρῶτος Ὅμηρος τοῦϑ᾽ ὑπέλαβεν. εἰπών " 
«Qxeavóg θ᾽ ὅσπερ γένεσις πάντεσσι τέτυχται (S, 
246).* μετ᾽ ἐχεῖνον δὲ Ξενοφάνης ὁ Κολοφώνιος, 
ὑφιστάμενος τὰς πρώτας ἀρχὰς εἶναι τὸ ὕδωρ xal 
τὴν γῆν. ἔοιχε σπάσαι τὴν ἀφορμὴν ταύτην ἐκ 
τῶν ἱὉμηριχῶν τούτων: «ἀλλ᾽ ὑμεῖς μὲν πάντες 
ὕδωρ καὶ γαῖα γένοισϑε (H. 99).* σημαίνει γὰρ τὴν 
ἀνάλυσιν εἰς τὰ γεννητιχὰ στοιχεῖα τοῦ παντός. ἡ δὲ 
μάλιστα ἀληϑὴς δόξα τέσσαρα στοιχεῖα συνί- 
στησι. πῦρ, ἀέρα. ὕδωρ, γῆν. ταῦτα δὲ x«i “Ὅμη- 
ρος εἰδὼς φαίνεται, μνημονεύων ἐν πολλοῖς 
αὐτῶν ἑχάστου. καὶ τὴν τάξιν δὲ αὐτῶν ὅπως ἔχει 
χατέμαϑεν. eoque elementorum ordine secundum 
Homerum exposito pergit c. XCVII: τοῦ δὲ ἀὐτοῦ 
λόγου ἔχεται κἀχεῖνα. ἐν olg φησιν ὁ Ζεὺς χρέμασϑαι 
τὴν Ἥραν καὶ ἐξάπτεσϑαι τῶν ποδῶν αὐτῆς ἄχμονας 
δύο, τουτέστι τὴν γῆν καὶ τὴν ϑάλατταν. 


Noster c. Clsq.: τοιοῦτον δέ γε (sc. elemento- 
rum contrarietatem) xai [κατὰ] τὴν ᾿Αφροδίτην xai 
τὸν "Ἄρην ὁ μῦϑος αἰνίττεται. τῆς μὲν ταὐτὸ 
δυναμένης ὃ παρὰ τῷ Ἐμπεδοχλεῖ ἡ φιλία. τοῦ δὲ 
ὃ παρ᾽ ἐχείνῳ τὸ νεῖχος. — ἀχολουϑεῖ δὲ τούτοις 
xal τὸ παρὰ τοῖς ἄλλοις ποιηταῖς εἰρημένον. ὅτι ἐκ 
τῆς "Ἄρεος xal ᾿Αφροδίτης συνουσίας 'Appovía συν- 
έστηχεν. ἐξ ἐναντίων. βαρέων τε xal ὀξέων, χιρνα- 
μένων ἀλλήλοις ἀναλόγως. 


Noster c. Cll: ὅπως δὲ ἀντίχειται ἀλλήλοις τὰ 
τῆς ἐναντίας φύσεως τετυχηχότα, αἰνίττεσθαι 
ἔοικεν ὁ ποιητὴς καὶ ἐν τῇ παρατάξει τῶν ϑεῶν, 
ἐν 1 πεποίηχε τοὺς μὲν τοῖς Ἕλλησι. τοὺς δὲ τοῖς 
Τρωσὶ βοηϑοῦντας. ἀλληγοριχῶς ἐμφαίνων 
τὰς δυνάμεις ἑκάστου. xal τὸν μὲν Φοῖβον τῷ Ilo- 
σειδῶνι ἀντιτάσσει. τὸ ϑερμὸν xal ξηρὸν τῷ ὑγρῷ 


Allegg. c. XXll sq.: — τῶν φυσιχῶν χατὰ στοιχεῖα 
δογμάτων εἷς ἀρχηγὸς Ὅμηρος" ἑχάστῳ zot- 
νυν τῶν μετ᾽ αὐτὸν ἧς ἔδοξεν εὑρεῖν ἐπινοίας 
γεγονὼς διδάσχαλος. θάλητα μέν γε τὸν Μι- 
λήσιον ὁμολογοῦσι πρῶτον ὑποστήσασϑαι τῶν ὅλων 
χοσμογόνον τὸ ὕδωρ᾽ 7, γὰρ ὑγρὰ φύσις xzÀ. sequi— 
tur explanatior ratiocinatio. τίς οὖν ἐγέννησε 
ταύτην τὴν δόξαν; οὐχ “Ὅμηρος; εἰπών: «ἐθχεα- 
νός --- τέτυχται."" Adiunxit Anaxagoras Clazomenius 
τὴν γῆν. καὶ ταύτην δὲ τὴν ἀπόφασιν πρῶτ ος 
Όμηρος ἐγεώργησεν. ᾿Αναξαγόρᾳ σπέρματα τῆς 
ἐπινοίας χαρισάμενος. ἐν οἷς φησι" “«.Αλλ᾽ ὑμεῖς — 
γένοισϑε."" Anaxagoram etiam Euripides poeta se- 
cutus, ἐσχάτη τοίνυν ὑπὸ τῶν μεγίστων φιλο- 
σόφων ἡ τελεία τετρὰς ἐν τοῖς στοιχείοις συνεπλη- 
ρώϑη. -- dp' οὖν, εἴ τις ϑέλοι τἀληϑὲς ἐξετάζειν, 
οὐχὶ καὶ ταῦτα τὰ στοιχεῖα παρ᾽ Ὁμήρῳ φιλο- 
σοφεῖται; χαὶ περὶ μὲν τῶν Ἥρας δεσμῶν. ἐν οἷς 
ἡ τάξις ἠλληγόρηται τῶν τεττάρων στοιχείων. εὖχαι- 
ρότερον αὖϑις ἐροῦμεν χτὰλ. factum id c. XL 54.» ubi 
quae ex Ps.-Plutarchei libri c. XCVII iuxta posui- 
mus iam uberius explicantur. 

Allegg. c. LXIX: νῦν ἅπαντα τἄᾶλλα ἀφέντες 
ἐπὶ τὴν διηνεχῆ xal χαλεπῶς ϑρυλλουμέ- 
νὴν ὑπὸ τῶν συχοφαντῶν χατηγορίαν τρα- 
πῶμεν. ἄνω γὰρ οὖν xai χάτω τραγῳδοῦσι. 
τὰ περὶ "Άρεος xal ᾿Αφροδίτης ἀσεβῶς διαπεπλάσϑαι 
λέγοντες. ἀχολασίαν γὰρ ἐμπεπολίτευχεν ἐν οὐρανῷ. 
et sic porro. νομίζω δ᾽ ἔγωγε. καίπερ ἐν Φαίαξιν. 
ἀνθρώποις ἡδονῇ δεδουλωμένοις, ἀδόμενα ταῦτα φι- 
λοσόφου τινὸς ἐπιστήμης ἔχεσϑαι. τὰ γὰρ 
Σιχελικὰ δόγματα xal τὴν ᾿Εμπεδόχλειον γνώμην 
ἔοικεν ἀπὸ τούτων βεβαιοῦν, "λρην μὲν ὀνομάσας τὸ 
νεῖχος, τὴν δ᾽ ᾿Αφροδίτην τὴν φιλίαν. ὅϑεν εὐλό- 
γως ἐξ ἀμφοῖν "Appovía γεγένηται, τοῦ παντὸς ἀσα- 
λεύτως καὶ χατ᾽ ἐμμέλειαν ἁρμοσϑέντος χτλ. 

Allegg. c. LII — LVIII. s. sch. B in Y, 67, quae 
velut pro verboso quodam Ps.-Plutarchei capitis 
commentario haberi possunt. Incipit disputatio 
sic: ἀνίσταται δ᾽ εὐθὺς ὁ φριχώδης xai 
χαλεπὸς ἐφ᾽ Ὁμήρῳ τῶν συχοφαντούντων 
φϑόνος ὑπὲρ τῆς ϑεομαχίας. οὐ γὰρ ἔτι Ἰρώων 
xal ᾿Αχαιῶν φύλοπις αἰνὴ παρ᾽ αὐτῷ συνέῤῥωσεν, 

cum universo studiorum Porphyrii Homericorum decursu admodum congruentem, ex 
istis allegoriis non tantum probabilitatis quadam specie suffundi, sed scholiorum Ve- 
netorum illo testimonio 7") tanquam pro certa confirmari.  Verumenimvero ut vel 
supra in ipsis illis allegoriis minime omnia ad tria ista scholiorum lemmata revoca- 
vimus, ita in hoc etiam Pseudo-Plutarcheo libro auctori suo vindicando adeo non 
unice ex istis allegoriis pendemus, ut iam vel his omnino missis admodum notabilis 
Porphyrianorum indiciorum copia nobis sit residua. Spectant autem ea partim H o- 
mericas sententias, partim res ab Homericis alienas. Et Homericarum 
quidem huius libri sententiarum, insignium quippe nec vulgarium ac tritarum (unde 


xai ψυχρῷ" τὴν δὲ ᾿Αϑηνᾶν τῷ "Apet, τὸ λογιστιχὸν 
τῷ ἀλογίστῳ, τουτέστι τὸ ἀγαθὸν τῷ καχῷ " τὴν δὲ 
Ἥραν τῇ ᾿Αρτέμιδι, τὸν ἀέρα τῇ σελήνῃ. καὶ ὅτι ὁ 
μὲν σταϑερός, ἡ δὲ πολυχίνητος " τὸν δὲ Ἑρμῆν τῇ 
Λητοῖ, ὅτι ὁ μὲν λόγος ἀεὶ ζητεῖ καὶ μέμνηται, ἡ δὲ 
λήϑη τούτῳ ἐστὶν ἐναντίον: τὸν δὲ “φαιστον τῷ 
Ποταμῷ κατὰ τὸν αὐτὸν λόγον. xaU' ὃν τὸν ἥλιον τῇ 
ϑαλάσσῃ " ϑεατὴν δὲ τῆς μάχης τὸν πρῶτον ϑεὸν xai 
ἐπὶ τούτῳ γεγηϑότα. 


ἀλλ᾽ οὐράνιαι ταραχαὶ xal στάσεις τὸ ϑεῖον ἀπονέ- 
μονται. οἱ sic porro. ὅμως δ᾽ οὖν πάντα ταῦτα κατ᾽ 
ἀρχὰς μὲν οὐδ᾽ ὅλως σφόδρα πείϑειν δύναται τοὺς 
πολλούς " εἰ δ᾽ ἐθελήσει τις ἐνδοτέρω καταβὰς 
τῶν Ὁμηρικῶν ὀργίων ἐποπτεῦσαι τὴν 
μυστιχὴν αὐτοῦ σοφίαν. ἐπιγνώσεται. τὸ δο- 
χοῦν αὐτῷ ἀσέβημα πηλίκης μεστόν ἐστι φι- 


λοσοφίας. Aliorum deinde quadam opinione de 


his memorata pergit: ἃ δ᾽ ἐστὶν ἐναργέστερα καὶ 
τῆς Ὁμήρου σοφίας ἐχόμενα. ταύτῃ δὴ σχοπεῖν 
ἀναγχαῖον. ἀντέταξε γοῦν καχίαις μὲν ἀρετάς. ταῖς 
δὲ μαγομέναις φύσεσι τὰς ἀντιπάλους. αὐτίχα τῶν 
ϑεῶν ἡ ζεῦξις οὕτω πεφιλοσόφηται τῆς μάχης" 
᾿Αϑηνᾷ καὶ " Apre, τουτέστιν ἀφροσύνη καὶ φρόνησις. -- 
Λητοῖ δ᾽ ἀνθέστηκεν ᾿Ἑρμῆς. ἐπειδήπερ ὁ μὲν οὐδὲν 
ἄλλο πλὴν λόγος ἐστὶ τῶν ἔνδον ἐν ἡμῖν παϑῶν" 
λόγῳ δὲ παντὶ μάχεται Λητώ. οἱονεὶ Ληϑώ τις οὖσα, 
χαϑ᾽ ἑνὸς στοιχείου μετάϑεσιν. --- τῶν γε μὴν ὑπο- 
λειπομένων ϑεῶν 7 μάχη φυσιχωτέρα: quae dein- 
ceps c. LVI —LVIII. prorsus in mentem nostri 
auctoris persequitur, his tandem subiunctis: τίς 
οὖν οὕτω μέμηνεν, ὡς ϑεοὺς μαχομένους ἀλλήλοις 
παρεισάγειν, "Üufjpou φυσιχῶς ταῦτα δι᾿ ἀλληγορίας 
ϑεολογήσαντος. 


Sed ne vel lectoris vel calami patientia videar abuti, reliquis missis (sunt vero non pauca) δὰ stabi- 
liendum utriusque libri nexum iam in hoc uno exemplo defungar: 


Noster c. CVI: χαὶ τῶν ἄλλων δὲ τῶν κατὰ τὸν 
οὐρανὸν ἄστρων ὅτι οὐχ ἀπείρως “Ὅμηρος εἶχεν. φα- 
νερόν ἐστιν ἐξ ὧν πεποίηχε .Πληϊάδας θ᾽ ᾿'γάδας τε. 
τό τε σϑένος ᾿Ωρίωνος (X,4*6)'" καὶ τὴν ἄρχτον «t. 
--εἰδὲ μὴ πάντα τὰ περὶ τῶν ἄστρων ϑεω- 
ρούμενα διεξῆλθεν ὡς "'Apacoc ἣ ἄλλος 
τὰς. οὐ χρηϑαυμάζειν" οὐ γὰρ τοῦτο προέ- 
χειτὸ αὐτῷ. 


Aliegg. c. XLIX, ubi per fusam Scuti interpreta- 
tionem commemoratis etiam coeli sideribus addit: 
διαχριβολογησάμενος δ᾽ ὑπὲρ τῶν ὁλοσχερῶν ἀστέ- 
ρων. καὶ χατὰ μέρος ἐπιφανέστατα δεδήλωχεν" οὐ 
γὰρ ἐδύνατο πάντα ϑεολογεῖν. ὥσπερ Εὕ- 
δοξος ἡΓΆρατος. Ἰλιάδα γράφειν ἀντὶ τῶν 
φαινομένων ὑποστησάμενος ἑαυτῷ. 


Atque hoc quidem loco secundum Galei opinionem Heraclitus, quum omnia sua ex Dionysio Halicarnas- 
sensi (nostri scilicet libelli auctore) carpsisset, Eudoxi nomen instillavit —  ,,ut furtum suum melius 


tegeret.' 79) Vid. not. 71. 

nihil colligatur), satis mirabilis nec temere spernenda necessitudo cum Porphyrii 
Homericis aliunde cognitis conspicitur. Sic, ut potíóra quaedam delibemus, statim 
universum illud toties ab auctore nostro inculcatum et tam enixe sustentatum de 
Homero iudicium, eo quippe et philosophorum emnium duce ac magistro, et aa- 
pientiam suam mythorum involucris consulto simulante et obtegente, idem inquam 
iudicium apud Porphyrium quum iam in primis istis Homericorum studiorum tiroci- 
niis gliscat, tum id maxime in fragmentis de styge et de nympharum antro ubivis 
quasi regnare videmus **). Sic quae in nostro libro habetur fati Homerici expo- 
sitio, ad eandcm redeunt quae in libro περὶ τοῦ ἐφ᾽ ἡμῖν, ad Chrysaorium discipulum 
perscripto, Porphyrium disserentem deprehendimus?'). Et ut leviora quaedam, veluti 
quae de animae secundum Homerum immortalitate, de sanguine mentis nutri- 
mento**)' deque aliis rebus Porphyrius alias disputavit, plane cum nostro libro 
concinentia, nunc mittamus, — maxime insignis est et omnino singularis mira illa 
Circes eiusque domicilii allegorica interpretatio, iam a Galeo observata, 
cuius vestigia praeter Porphyrianum istud de anima fragmentum a Stobaeo ex- 
scriptum nusquam, quod equidem sciam, in litteratis Graecorum monumentis eruas*?). 


80) Locus nostri libri in hanc partem praeter alios (c. VI. CCXVIIL) insignis est c. XCII, quem supra 
[not.18.] exscripsimus. Cui adde etiam illud οὕτω μὲν οὖν πρῶτος Ὅμηρος ἔν τε ἠϑιχοῖς xal quot- 
xoig φιλοσοφεῖ c. CXLIV extr., coll. c. XCIII, C. CXII, CXXII. CXXIV. CXXVII, CXXIX. CXXXVI. Quod igitur 
primum attinet ad illad de palma abHomero philosophis quasi praerepta iudicium, quam 
proclivis in hoc fuerit Porphyrius, perspicimus iam e studiorum eius Homericorum primitiis: Q. H. IX 
(s. sch. B in N, 340): xai οὐχ oi φιλόσοφοι πρῶτοι τὸ λευχὸν ἀφωρίσαντο τὸ διαχριτιχὸν ὄψεως, ἀλλὰ 
πρὸ αὐτῶν “Ὅμηρος. μαρμαίρειν λέγων τὸ λάμπειν χτλ.  Quocum conf. Allegg. Hom. c. XLVI. s. sch. B 
in Q, 366: ὃ δὴ (sc. terrae rotunditatem) πρῶτος Ὅμηρος ἐκ μιᾶς λέξεως ὑπαινιξάμενος (sc. 
ϑοὴ νὐξ) τὰς μυρίας τῶν φιλοσόφων ἁμίλλας ἐπιτέτμηται. Αἀά. sch. BL (quod Porphyrio vindicat cod, 
Leid. ap. Valck. in Ammon. p. 240) in A, 340: πρότερον τῶν [Πυϑαγοριχῶν “Ὅμηρος μέσην ἀνθρώπου xai 
ϑεοῦ [τὴν τοῦ βασιλέως] φύσιν ἀνθρωπίνην τέϑειχεν. Alia. Quod vero ad sapientiam involucris 
impeditam, vid. Porphyrius (ix τῶν z. στυγός) ap. Stob. eclogg. physs. T. Il, 1. p. 16sq.: ἔστι δὲ ἢ 
τοῦ ποιητοῦ δόξα οὐχ ὡς ἄν τις νομίσειεν εὔληπτος. πάντες μὲν γὰρ oi παλαιοὶ τὰ περὶ τῶν ϑεῶν xai 
δαιμόνων δι᾿ αἰνιγμάτων ἐσήμηναν. “Ὅμηρος δὲ xal μᾶλλον τὰ περὶ τούτων ἀπέχρυψε, τῷ μὴ προηγουμένως 
περὶ αὐτῶν διαλέγεσϑαι, χαταχρῆσϑαι δὲ τοῖς λεγομένοις εἰς παράστασιν ἄλλων. Idemque de A. N. extr.: 
οὐ δεῖ δὲ τὰς τοιαύτας ἐξηγήσεις βεβιασμένας ἡγεῖσϑαι καὶ εὑρεσιλογούντων πιϑανότητας, λογιζόμενοι (l. λο- 
γιζομένους) δὲ τὴν παλαιὰν σοφίαν wal τὴν "Üpifjpou ὅση τις φρόνησις γέγονε x«i πάσης ἀρετῆς ἀχρίβειαν 
[cf. nostrum c. CCXVIII extr.: πῶς δὲ οὐχ ἂν πᾶσαν ἀρετὴν ἀναϑείημεν "Üpfpo;] μὴ ἀπογινώσχειν, ὡς 
ἐν μύϑου πλάσματι εἰκόνας τῶν ϑειοτέρων ἠνίσσετο (cf. Allegg. Hom. c. XXIV.). 81) Vid. c. CXX. 
coll. Porphyrio ap. Stob. eclogg. physs. T. Il, 1. p. 392sq.: ἐπεὶ δὲ xai ᾿Θμήρου τυγχάνεις ὧν ἐραστής 
τε xai ἐπαινέτης, ὅρα μοι μὴ καὶ αὐτὸς πρὸ τοῦ ΠΙλάτωνος τὸ διττὸν οἶδε τῶν βίων χτλ. 82) Vid. 
c, CXXII. coll. Porph. ap. Stob. eclogg. physs. T. 1, 2. p. 101Ssq. p. 1024 sq. 83) Vid. c. CXXVI. 
coll. Porphyrio ap. Stob. eclogg. physs. T. I, 2. p. 1046 sq. 

Noster: xai τὸ μεταβάλλειν δὲ τοὺς ἑταίρους τοῦ | Porphyrius: τὰ δὲ παρ᾽ 'Üp fp περὶ τῆς Κίρχης 
᾿θδυσσέως εἰς σύας καὶ τοιαῦτα ζῶα τοῦτο ai- | λεγόμενα ϑαυμαστὴ ν ἔχει τῶν περὶ ψυχὴν ϑεω- 
νίττεται, ὅτι τῶν ἀφρόνων ἀνθρώπων αἱ ψυχαὶ | ρίαν. — “Ὅμηρος δὲ τὴν ἐν χύχλῳ περίοδον 
μεταλλάττουσιν εἰς εἴδη σωμάτων ϑηριωδῶν, ἐμπεσοῦ- | xal περιφορὰν παλιγγενεσίας [cf. ὃ τροχὸς 
σαι εἰς τὴν τοῦ παντὸς ἐγχύχλιον περιφο- | τῆς γενέσεως ep. Jacob. 111, 6] Κίρχην προςηγόρευχεν, 


D 


20 


Sed non istae solum quas modo apposuimus similesve sententiae singulares sunt, 
quibus attentus lector nunc hac nunc illa nostri opusculi parte in Homericis ad 
Porphyrium revocetur: restat etiam aliud quiddam, vel magis notatu dignum. Et- 
enim si quis reliqua Porphyrii Homericorum fragmenta, eorum quidem, quibus pri- 
mum supra in recensu nostro locum tribuimus, quum quaestionum illarum gramma- 
ticarum tum maxime problematum et aporematum, continuatis aliquantisper studiis 
triverif, indeque recens in nostri huius libelli devenerit lectionem, is non poterit 
quin mox hic illic quaedam offendat, quibus recordatio sponte ac velut ex inopinato 
ad fragmenta illa retrahatur. Quae quidem si curiosius rimando persequaris, hanc 
facile cognoscas nostrum inter Plutarcheum libellum illasque Porphyrianorum reli. 
quias obtinere vicissitudinem, ut quae istic etiamnunc anquirendo ac disceptando 
eruantur primum ac detegantur res, eaedem inquam ut nostro in libello iamiam ex- 
ploratae ac velut in ordinem redactae compareant. Quod etsi non in omnibus liceat 
ei qui ad hocce studiorum diverticulum quasi peregrinus accesserit tanquam digito 
monstrare, sunt quaedam tamen,ex hoc genere sic comparata, ut vel qui nullam cum 
Porphyrianis studiis familiaritatem contraxerit, is vestigia tamen Porphyriana, 
illis in exercitationibus quasi praeformata, in nostro hoc opusculo agnoscere possit 
ac relegere?*). Unde simul (quod vix monere opus) sponte consequens, Porphyrium 


pv. ἣν Κίρκην προςαγορεύει, καὶ κατὰ τὸ εἰκὸς | Ἡλίου παῖδα. τοῦ πᾶσαν φϑορὰν γενέσει. xal γένεσιν 
Ἡλίου παῖδα ὑποτίϑεται. οἰχοῦσαν ἐν τῇ ΛΑἰαίῃ νή- | αὖ πάλιν φϑορᾷ συνάπτοντος ἀεὶ xal συνείροντος. 
σῳ. ταύτην δὲ ἀπὸ τοῦ αἰάξειν καὶ ὀδύρεσθαι | Αἰαίη δὲ νῆσος ἡ δεχομένη τὸν ἀποϑνήσχοντα μοῖρα 
τοὺς ἀνθρώπους ἐπὶ τοῖς ϑανάτοις χέκληγχεν χτλ. x«l χώρα τοῦ περιέχοντος. εἰς ἣν ἐμπεσοῦσαι πρῶ- 
τον αἱ ψυχαὶ πλανῶνται καὶ ξενοπαϑοῦσι καὶ ὀὁλο- 
φύρονται χτλ. 

84) Ad rem illustrandam pauca quaedam specimina, quae ad manum sunt, ascribere liceat, ut tamen 
curiosa lectionis emendatione uli supra, sic nunc supersedeamus. Ac primum quidem exemplum ex 
Quaestionibus Homericis depromptum sit, reliqua bina e Problematum collectione: 

ad hunc libellun manum non admovisse, nisi iam magna illa problematum et apore- 


matum Homericorum collectione absoluta. 


At vero restant, Homericarum rerum 


nostro libro pertractatarum vel nulla habita ratione, etiam aliae quaedam singu- 
lares sententiae, devio quasi ac fortuito tramite huc illapsae, quae Porphyria- 
nam indolem cuilibet perito manifesto prodant. Sunt autem praesertim tria, quae 


hanc in partem memoratu digna videantur. 


Ac primum quidem quod de simula- 


crorum inventione cadem prorsus in hoc opusculo profertur sententia, qua 
Porphyrius librum suum περὶ ἀγαλμάτων auspicatur??). Deinde quam nostri libri 


χῦμα ποτὶ Gxatóv ῥίον ὦ ϑεῖ; “ ἔστι δὲ τὸ μὲν χυ- 
λίνδειν ἐξ ὕψους «t χαταφέρειν, τὸ δὲ ὠϑεῖν Ex τα- 
πεινοτέρων εἰς ὕψος ἀνάγειν βεβιασμένως. ῥητέον δὲ 
ὅτι εἰδὼς “Ὅμηρος, ὅτι ἡ ἡμετέρα οἰχουμένη βορειο- 
τέρα ἐστὶ χαὶ ὑψηλή, ἡ δὲ ἀντοιχουμένη νοτιωτέρα 
χαὶ ταπεινὴ ὡς πρὸς ἡμᾶς. εἰχότως ἄν, τοῦ Βορέου 
ἐχ τοῦ ὑψηλοῦ πνέοντος. χυλίν δειν αὐτὸν ἔφη 
τὰ χύματα. τοῦ δὲ Νότου ix τοῦ ταπεινοτέρου 
πνέοντος, ὠϑεῖν ἔφη τοῦτον τὰ χύματα χτλ. (cf. 
Allegg. Hom. c. XLVII.) 

Sch. B in A, 53sq.: Πορφυρίου. ᾿Εζήτηται, 
πῶς ἐνεδέγετο ἔχειν τὰς νεφέλας αἷμα; ῥητέον 
οὖν ὅτι τὸ τοῦ ὕδατος λεπτότατον χαὶ χουφότοτον 
ἁρπάσαν τὸ πῦρ τὸ τοῦ ἡλίου μετέωρον ἐξήρανε χαὶ 
χατέμιξε τῷ ἀέρι, xai τὸ μὲν ϑολερὸν αὐτοῦ καὶ 
βαρὺ ἐχκχριϑὲν ὁμίχλη γίνεται. τὸ δὲ χαϑαρῴτατον 
χαὶ χουφότατον γλυχαίνεται, χαταλελειμμένον ἕψον- 
Tog τοῦ ἡλίου xol χαίοντος. εἰ γὰρ xai τὰ ἄλλα τοῦ 
ὕδατος. ἐὰν ἡ ἁλμυρά. τὸ παρ᾽ ἡμῖν πῦρ γλυκέα 
ἀπεργάζεται. τί χρὴ προςδοχᾶν πυρός. ὅπερ ἥλιον 
λέγομεν; τὸ ἀναπεμφϑὲν οὖν τοῦτο ὕδωρ μέχρι Ote- 
σχέδασται μετέωρον φερόμενον. ὅταν εἰς τὸ αὐτὸ 


ἡμᾶς τοὺς ἐν τῷ χλίματι τούτῳ χατοιχοῦντας. Ó 

νότιος ἐχ τοῦ ἐναντίου βαϑύς. ὅϑεν ἐπὶ μὲν τοῦ βο- 
ρέου φησί: ««αχαὶ Βορέης αἰϑρηγενέτης μέγα χῦμα 
χυλίνδων." τὴν ἄνωϑεν ἐμπίπτουσαν φορὰν τοῦ 


*, , * , ^ ^ -* » - ^ 
ἀνέμου ἐμφαίνει (l. ἐμφαίνων), τ (l. τῷ) δὲ ὠϑεῖ τὴν 


^ » 


ἀπὸ τοῦ χοιλοτέρου ποὺς τὸ ἄναντες βίαν. 
Ἵ 


Noster c. ΟΧΙ : ὅτι δὲ xai ἡ τῶν ὑετῶν γένεσίς 
ἐστιν ἐχ τῆς τῶν ὑγρῶν ἀναϑυμιάσεως, ἐπεδήλωσεν 
εἰπών" «χατὰ ὃ᾽ ὑψόϑεν ἦχεν ἐέρσας αἵματι πυδα- 
λέας ἐξ αἰϑέρος (A, 50).  xa(* .«αἱματοέσσας δὲ 
ψνιάδας χατέγευεν ἔραζε (Il. 59.» προείρηχε γάρ" 
νιαοαᾶς Xov - P - , .) «p p", e T p 

— - ^ LJ » ^ Ὁ ^ 
τῶν νῦν αἷμα χελαινὸν ἐῥῤῥοον ἀμφὶ Σχάμανδρον 
ἐσχέδαο᾽ ὀξὺς Ἄρης. ψυγαὶ δ᾽ "Αἰδόςδε κατῆλϑον (H, 
329sq.).^ ὅϑεν δῆλόν ἐστιν ὅτι τὰ ἀναφερόμενα ἀπὸ 
τῶν περὶ γῆν ὑδάτων ὑγρά, ἀναπεφυρμένα τῷ ὕδατι, 
τοιαῦτα χατηνέχϑη χτλ. 


Porphyrius Q. H. XII. s. sch. B in Z, 201 sub 
finem: πάλιν ἑαυτὸν ἐξηγεῖται (Homerus) capaxet- 
^25 -T , » ^t - , , 
μένως OU ὧν φησίν" .JIpo δὲ χαχῶς ὠρίνετο ϑὺυ- 
μός (c. 75).* τί οὖν τὸ χαχῶς ὀρίνεσϑαι τὸν Dupóv; 
* , ^ bJ É im " M "n 1) pu ^ ^ 4 Pus 
ἐπάγει δεδιότα. — καὶ πάλιν τὸ δεδιέναι, ὅπερ 
πάϑος ἐν τῇ ψυχῇ γίνεται καὶ τὸ τρέμειν, ὅπερ ἐν 
τὸ σώματι. ἐπιτέμνων ἔφη" eb δὴ τοῦτόν γε τρο- 
péetg καὶ δείδιας αἰνῶς (ib. 80)."" ἐπιμένων δὲ τῇ 
Ψυχρᾷ φύσει τοῦ φόβου χρυόεντα xai τὸν φό- 

, , ^ M "w 

Bow, ««φόβου χρυόεντος ἐταίρη (d, 9).*. xai ἐν ἄλλοις 

Ψυχρὸν δέος εἶλε"" καὶ ot v δ᾽ ὁ γέ Γ 
««Ψυχρὸν 6ioe εἰλε at «ίγησε 9 γέρων (1, 
259).** ἐφοβήϑη. εἰ δὲ ὁ φόβος ψύχει, δῆλον 
ὡς τὸ ϑάρσης ϑάλπει" εἰκότως ἄρα ϑαλ- 
πωρὴν λέγει τὸ ϑάρσος. 

Sch. EQ in γ. 296: Πορφυρίου. Διὰ τί ὁ μὲν 
Βορέας «μέγα κῦμα χυλέν δει," 6 δὲ Νότος μέγα 


Noster c. CXXXI: xai τὰς αἰτίας δὲ τῶν περὶ τὸ 
ϑυμιχὸν μέρος τῆς ψυχῆς. φύσει συμβαινούσας, χα- 
τεῖδε, -- πάλιν δὲ αὖ τὸ τῶν φοβουμένων πνεῦμα 
συγχεόμενον καὶ χαταψυχόμενον τὰς φρίχας χαὶ τοὺς 
τρόμους ποιεῖ χαὶ τοὺς ὠχριάσεις ἐν τοῖς σώμασι" 
πάντα γὰρ ταῦτα συμβαίνει ὑπὸ ψύξεως. — πάντα 
οὖν ταῦτα σαφῶς σημαίνει “Ὅμηρος φησὶ γὰρ τό" 
“«ἀλωροὶ ὑπαὶ δείους (K, 376).^ --- κατὰ ταὐτὰ οὖν 
χαὶ τὸ ἐφοβήϑη ῥίγησε λέγει καὶ τὸν φόβον 
κρυόεντα προςαγορεύει " ix δὲ τοῦ ἐναντίου 
ϑαλπωρὴν τὸ ϑάρσος καὶ τὴν ἀγαϑὴν ἐλ- 
π (ὃ α. 


Noster e, CX: ἠπίστατο δὲ κἀχεῖνος (l. κἀκεῖνο), 
ὅτι βόρειος πόλος ὑπὲρ γῆν ἐστι μετέωρος. ὡς xa 


συστραφῇ βαρούμενον. κάτω φέρεται wal ὄμβρος γί- 
νεται. xai ἡ αἰτία: ὅταν νέφεσιν ἐλαυνομένοις ὑπ᾽ 
ἀνέμου ἐμπέσῃ πνεῦμα ἐναντίον χαὶ νέφη ἕτερα ὑπὸ 
τούτου διωχόμενα. τὰ μὲν πρῶτα συστρέφεται. τὰ | Adeoque cum epilogo illo, quo Porphyrius pro- 
& ὄπισϑεν αὐτοῖς ἐπιφερόμενα παχύνεται xai μελαί- | blema suum quasi coronavit, noster prorsus con- 
νεται χαὶ καταῤῥαγέντα ὑπὸ τοῦ βάρους ὄμβρον ἐγέν- | cinit c. Vl: καὶ τὸ μὲν ὅλον παρ᾽ "Üpijpo διήγησις 
νησεν. εἴπερ οὖν οἱ ποταμοί. πολλοῦ ᾿ αὐτοὺς τῶν πραγμάτων παράδοξος xai μυϑώδης χατεσχεύα- 
συντελομένου τοῦ φόνου, ἦσαν αἵματος ἀνάπλεοι, εἰ- | crat --- ὅϑεν δοχεῖ τινα παρὰ τὸ εἰχὸς εἰρηχέναι. 
χότως τὸ ἀναφερόμενον ἀπ᾿ αὐτῶν ὕδωρ γίνεται | xal γὰρ (1. καί cot) ἀεὶ τὸ πιϑανὸν ἕπεται, ἐν ᾧ 
ὄμβρος αἱματώδης. χαὶ τοῦτο pu δες ὃο- | τὸ παράδοξον xal ἐπηῃρμένον πρόχειται 
χοῦν οὐχ ἀποφεύγει τὸ πιϑαν όν. (cf. supra not. 7.) 

Cf. porro sch. A in À, 115 (Porphyrii enim esse recte monuit Lehrs. de Arist. p. 95: vid. Stob. eclogg. 
T. l, 9. p. 748sq.) cum nostri libri c. CXXIV ; sch. B in £, 200 cum c. CIII; sch. B in Z, 488 cum 
c. XXX ; sch, B in A, 624 cum c. CCX extr. alia. 80) Cap. CXIIL: ἐπεὶ δὲ ἐδεῖτο ἡ ποίησις ϑεῶν 
ἐνεργούντων. ἵνα τὴν γνώμην αὐτῶν αἰσϑήσει τῶν ἐντυγχανόντων παραστήσῃ, περιέϑηχεν αὐτοῖς σώματα. 
οὐδὲν δὲ ἄλλο σῴματος εἶδος ἣ τοῦ ἀνθρώπου δεχτιχόν ἐστιν ἐπιστήμης (xal λόγου. προςειχάσας [οὖν] 

auctor, sibimet quidem ipse si quid video repugnans, Homero obtrudit χοινωνίαν 
τοῦ λόγου xai συγγένειαν τῆς ψυχῆς τῶν ἀνθρώπων xal τῶν ἄλλων ζώων "5)., ea Por- 


phyrio disserendi argumentum praebuit, quod per integrum librum, tertium dico περὶ 
ἀποχῆς τῶν ἐμψύχων persequeretur. Denique vero quem noster auctor, relicto in ea 
re Pythagoricorum exemplo, ennea di numero et locum tribuit et favorem est pro- 
fessus, eum Porphyrio, quem ,,Chaldaeis a magistris didicisse * vel absque divo 
Augustino *") scimus, proprium et inter Graecos homines omnino peculiarem fuisse, 
nemo est quin e libro de Plotini vita et Plotinianorum operum a Porphyrio adornatis 
enneadibus confestim fuerit recordatus **). Quodsi quis omnia ista, quum ea quae 
modo memoravimus quaeque paulo ante ex Homericis, tum quae de allegoriarum illa- 
rum cum nosíro libro necessitudine supra exposuimus, secum reputaverit, ei iam 
illud certe argumentum, quod Ammonius Herimiae in Porphyrii isagogen pro genuina 
evincendam arcessivit, nempe τὸ ἐν ἄλλοις αὐτοῦ βιβλίοις τῶν ἐν τῷδς τῷ βιβλίῳ ϑεω- 
ρημάτων μεμνῆσθαι, haud obiter et quod aiunt sicco pede transiisse videamur: quod 
vero alterum Porphyrianae indolis ab eodem illic appellatur signum, ἢ φράσις in- 
quam σαφὴς οὖσα, de eo lectorem nostri libri vel verbo monuisse nimis forsitan 
habeatur aut officiosum aut etiam importunum. 


10. Superest tandem adhuc una quaedam observatio, quae nostrae in Por- 
phyrii commodum susceptae ratiocinationi ultimum quasi calculum adiiciat. Etenim 
constat, iam ab antiquis inde Graecae litteraturae temporibus de poeseos vi ac no- 
tione quaestionem a philosophis fuisse motam. Inter quos quanta imprimis Plato 
acerbitate vel in poetarum patrem ac principem invectus sit, quis est doctorum qui 
ignoret? Verumtamen repetenda haec Platonici iudicii acrimonia non unice ex in- 
honestis illis, quas in priore parte librorum de republica Homero exprobrat, et in- 
dignis de diis divinisque rebus fabulis, sed multo etiam magis, sicut e disserendi 
progressu ac decimo praesertim libro patet, inde quod in poesi nihil nisi vanam 
αίμησιν videbat, ideoque quemlibet poetam, eum tanquam τρίτον ἀπ᾿ ἀληϑείας, idearum 


ἕχαστον τῶν ϑεῶν. μετὰ τοῦ κοσμῆσαι μεγέϑει τε wal χάλλει. ἅμα xal τοῦτο ὑπέδειξε. τὸ εἰχόνας 
, r - hub am ajo s ü Bos τ [ t - δι.» ACT. 
xal ἀγάλματα δ εῶν μετὰ τοῦ εἰς ἀνθρώπων εἶδος ἠχριβωμένα ἱδρῦσϑαι ὑπὲρ τοῦ παρέχειν 
ὑπόμνησιν καὶ τοῖς ἔλασσον φρονοῦσιν. ὅτι εἰσὶ ϑεοί. Quocum οἵ, Porphyriana z. ἀγαλμ. ap. 
Euseb. Pr. ev. III, c. 7 pr., quae supra exscripsimus not. 73. 86) Cap. CXXV: quibuscum non omnino 
concinunt quae dixerat c. CXII: οὐδὲν ἄλλο σώματος εἶδος 7, τοῦ ἀνθρώπου δεχτιχόν ἐστιν ἐπιστήμης 
xal λόγου. 87) De civ. D. X, 27. 88) Vid. c. CXLV extr.: xat ἐν πολλοῖς τῷ τῶν τριῶν 
καὶ πέντε xai ἑπτὰ ἀριϑμῷ χρῆται. μάλιστα δὲ τῷ τῶν ἐννέα. — τί δή ποτ᾽ οὖν ἐστιν ὁ τῶν ἐννέα 
* i] , " , * , M] - - κ , , - 
ἀριϑμὸς τελείοτατος; ὅτι ἐστὶν ἀπὸ τοῦ πρώτου περισσοῦ τετράγωνος "wal περισσάχις περισσός, εἰς τρεῖς 
διαιρούμενος τριάδας" ὧν ἐχάστη πάλιν εἰς τρεῖς μονάδας διαιρεῖται. Cf. Jo. Lydus de menss. IV, 78 
(p. 105 ΒΚ.): ϑεῖος ὁ τῆς ἐννάδος ἀριϑμός, ἐκ τριῶν τριάδων πληρούμενος, καὶ τὰς ἀχρότητας τῆς ϑεολο- 
* UJ PAM I: , " , , : tlf 
qas χατὰ τὴν Χαλδαϊχὴην φιλοσοφίαν. ὥς φησι Πορφύριος, ἀποσώζων. Porphyr. vit. Plotini c. 24: — 
οὕτω δὴ καὶ ἐγὼ πεντήχοντα τέσσαρα ὄντα ἔχων τὰ τοῦ Πλωτίνου βιβλία. διεῖλον μὲν εἰς ἕξ ἐννεάδας, τῇ 

omnisque verae cognitionis expertem ac velut impotem censebat**). Atque istinc 
fere prognatum adauetumque illud, quod alioquin in tanta universae antiquitatis 
Homeri veneratione vix satis miraremur, perquirendi ac disceptandi studium, sa- 
pientibusne etiam viris ac philosophis Homerus poeta sit annumeran- 
dus *?^). Fuerunt autem, uti constat, praeter alios quum Stoici philosophi, tum ma- 
xime qui proximis post Christum saeculis inter Graecos extiterunt (novorum Plato- 
nicorum late nomen plerique gerentes) litterati homines, qui ista in quaestione pon- 
deranda ac decidenda non sine operosa quadam arte elaborarent. 1n quibus quum 
(ut hoc utar) Maximum Tyrium, cuius hodieque extat dissertatio *!), sic versari 
videamus, ut Homeri philosophiam inde evincat, quod poesis eius sit παναρμόνιον τι 
ὄργανον, omni vitae generi atque instituto conveniens, unusque ille omntum artium 
scientiarumque semina, principia et exempla contineat: ecquid iam haesitemus de 
consilio et interiore quasi litterarum ansa, qua impulsus nostri libri auctor tam 
laboriose comportarit ac diligenter scienterque disposuerit tantam Homericorum 
exemplorum copiam ad demonstrandum poetam, ut ipse ait, πάσης λογικῆς ἐπιστήμης " 
xai τέχνης ἐντὸς γενόμενον καὶ πολλὰς ἀφορμὰς xal οἱονεὶ σπέρματα xal λόγων xal πρά- 
ξεων παντοδαπῶν τοῖς μετ᾽ αὐτὸν παρεχόμενον, idque non poetis solum, verum etiam 
pedestris orationis scriptoribus, et historicis et philosophis?*)? Scilicet in Homeri 
sapientia sive philosophia??) inde luculenter comprobanda, quod primus 
ille omnium liberalium artium ipsiusque adeo philosophiae fundamenta iecerit, aucto- 
rem nostrum omnes contendisse nervos**), quid est quod denuo nunc moneamus, 
ipso libelli argumento fuse in praegressis enarrato* — Atque nunc quidem re- 
flectenda recordatio ad lacunam istam, quam in recensendis supra Porphyrianis in 
Homerum studiis ultro atque consulto intermisimus. Quippe Longinum quoque con- 
stat illud de Zomeré pAélosopAéa dogma denuo exagitasse singulari libro quem 


τελείοτητι τοῦ ἕξ ἀριϑμοῦ xal ταῖς évvedctv ἀσμένως ἐπιτυχών. 59) Videsis commen- 
tationem supra [not. 43.] memoratam p. 139 sq. 90) Hinc illud Senecae ep. LXXXVIII, 5: ,,De- 
mus illis Homerum philosophum fuisse; nempe sapiens factus est antequam carmina ulla 
cognosceret' etc, Add. Bernhardy H.L.Gr.T.1l, p.52 sq. collatis etiam Origenis, Longini et Perphyrii 
disputationibus ap. Procl. in Tim. p. 20 Dsq. 91) Dissert. XVI. 92) Cap. VI extr. 
93) Eodem sensu vox φιλοσοφία quum alias in Porphyriaeis tum in titulo comparet libri περὶ τῆς ἐχ 
λογίων φιλοσοφίας: v. Euseb. Pr. ev. IV. c. 6. 94) Cf. c. XV: ϑεασώμεϑα τί τούτων "Üpfpo 
παραλέλειπται ἢ τί ἕτερον ὑπὸ τῶν μετ᾽ αὐτὸν εὕρηται. ὃ ἐκεῖνος οὐχ εἶπε πρῶτος. LXXIV: φέρε 
ϑεασώμεϑα εἰ χαὶ τούτων εἰσὶν αἱ ἀρχαὶ παρ᾽ αὐτῷ. XCII: τῆς φιλοσοφίας ἐστὶ μέρη τὸ φυσικὸν xal 
ἠθικὸν χαὶ διαλεχτιχόν. ἐν δὴ πᾶσι τούτοις τὰς ἀρχὰς xal τὰ σπέρματα ἐνδιδόντα Ὅμηρον εἰ 
χαταμάϑοιμεν. πῶς οὐχ ἂν εἴη πρὸ πάντων ϑαυμάζεσϑαι ἄξιος; ΧΟΙΠ: πρῶτος Ὅμηρος. C: πρὸ δὲ 

πούτων Ὅμηρος. CXII: καὶ πρῶτος Ὅμηρος. CXXII: πτερὰ τῷ λόγῳ προςτίϑησιν ὁ Πλάτων. τίς οὖν 


τοῦτο πρῶτον ἀνεφώνησεν; Ὅμηρος. CXXIV: καὶ τοῦτο δὲ Ὅμηρος πρῶ τος ἐδήλωσε. CXXVII: οἱ Στωιχοὶ 
— Ὁμήρῳ ἀχολουϑήσαντες. CXXIX: ἄρ᾽ οὖν οὐ πρότερος Ὅμηρος εἶδε; CXXXVI: οἱ Στωιχοὶ — λαβόντες 
τὸ ἐνδόσιμον ἐκ τῶν ᾿θμηριχῶν τούτων x:À. CXLIV extr.: οὕτω μὲν οὖν πρῶτος Ὅμηρος ἔν τε ἠϑικχοῖς 
χαὶ φυσιχοῖς φιλοσοφεῖ, Sed ut parcamus chartis, in ipso denique fine c. CCXVI: εἰ δὲ xai ζωογρα- 


inscripsit: εἰ φιλόσοφος “Ὅμηρος ; lam vero non ex aliis tantum scimus, Porphyrium in 
Homericis magistri sui fere institisse vestigiis, sed ipsum etiam eius opus περὶ τῆς Θμήρου 
φιλοσοφίας in Suidae recensu deprehendimus. Quum igitur hic Pseudo-Plutarcheus 
liber non solum argumento suo Longinianae isti quaestioni apprime ac velut obtun- 
dendo respondeat, sed idem et Porphyrianis notis mire sit illustris et indole sua 
Longinianae aetatis studiis Porphyrii Homericis aptissime conveniat **): — quis 
quaeso cunctis istis. sobrie ac diligenter pensitatis temeritatem nobis vel arrogan- 
tiam exprobrarit, ubi deperditorum Porphyrii librorum catalogum iamiam ex parte 
hae opella nostra decurtatum esse, non sine confidentia quadam nobis persua- 


serimus? — 


gla; διδάσκαλον “θμηρον φαίη τις, οὐχ ἂν ἁμαρτάνοι. 95) Adeoque vel multilatae vel (ut in 
Heracliti'^ allegoriis videmus) consulto subditiciae traditionis causas, e peculiari Porphyriani no- 
minis librorum inter Christianos sorte repetendas (cf. Holsten. dissert, c. iV extr XI, p. 279 Fabr., add. 
Maio in Porphyr. epist. ad Marcell. uxor. ed. Mediol, 1816. 8. praef. p. III, et p. 62). nec ab hoc quidem 
Porphyrii de Homeri philosophia opere prorsus dixeris alienas. 


JR. Schmidt. 


